NOVA SATANISTIČKA PROPAGANDA U SRPSKIM ŠKOLAMA - Glas Podrinja\nniis 570 ▼ -1,38%\nNOVA SATANISTIČKA PROPAGANDA U SRPSKIM ŠKOLAMA\nPokret Dveri zahteva hitno reagovanje države - posebno Ministarstva prosvete ““ povodom propagiranja okultnosti i demonizacije u osnovnim školama u Srbiji u kojima je omogućena pretplata na Mali politikin zabavnik ““ list u čijim su poslednjim izdanjima objavljene nedopustive slike kao ona na kojoj je dete nabijeno na ““ražanj!\nZahtevamo da se u školama odmah ukine pretplata na list koji je dozvolio opasnu, agresivnu i u svakom pogledu antihrišćansku propagandu koja narušava zdravlje naše dece i izaziva ozbiljne traume.\nPitamo i nadležne i najširu javnost Srbije:\nDa li je normalano da učenici u školama čitaju zabavnik u kojem se deca nabijaju na ražanj i u kome deca služe za razmenu umesto božićnih poklona?\nDa li je normalno, da u zabavniku, koji bi trebao da promoviše normalne, zdrave i afirmativne sisteme vrednosti, jedan od najvećih hrišćanskih praznika, Božić, bude predmet ismevanja i rugla?\nDa li je normalno da se od dece prave specijaliteti: „paelja od beba, kus-kus sa očima malih devojčica, kiseli kupus sa (kolenicama) kolenima dece....“\nSistem prosvete je u punom raspadu, školska slava Sveti Sava obeležena je na ulici štrajkom prosvetnih radnika, škole sve više liče na tamnicu, a ne na vaspitno- obrazovnu ustanovu. Resorno ministarstvo i ostatak Vlade nemaju odgovor ni na jedan problem prosvete, a „crnom spisku“ je sada dodat i „zabavnik“ sa satanističkim sadržajem.\nZdrava deca znače zdravu naciju! Zato zahtevamo ukidanje pomenutog „zabavnika“, umesto kojeg treba uvesti zabavnik koji promoviše decu kao nejvrednije blago jedne nacije. Svi odgovorni moraju biti najstrože sankcionisani ““ od direktora do ministara.\nInformativna služba Pokreta Dve


Komšije sprečavaju dolazak S-400 u Srbiju jer NATO stvara "crnu rupu" na Balkanu - VIDEO | Vestinet.rs\nPočetna POGLEDI\tKomšije sprečavaju dolazak S-400 u Srbiju jer NATO stvara „crnu rupu“ na Balkanu – VIDEO\nBura kod komšija zbog učešća ruskih sistema S-400 i „Pancir S“ na vojnoj vežbi „Slovenski štit“ u Srbiji se ne stišava.\nPoslednji funkcioner iz regiona koji je ustalasao balkanske vojne-političke odnose je bivši vojni predstavnik Bugarske u NATO-u i član uprave Atlantskog saveta Sibi Sibev, koji je izjavio da će Bugarska zabraniti eventualni transport sistema S-400 u Srbiju.\n„Ako se u Bugarskoj pojavi informacija da Rusija transportuje takav sistem s ciljem da napravi takvu bazu (u Srbiji), imaćemo puno pravo da zabranimo letove (iznad Bugarske)“, izjavio je Sibev.\nGeneral u penziji profesor doktor Mitar Kovač, direktor Evroazijskog bezbednosnog foruma, kaže za Sputnjik da najava eventualnog bugarskog sprečavanja transporta S-400 u Srbiju, kao i prethodno rumunsko sprečavanje dolaska ruskih tenkova T-72 u našu zemlju, nije rezultat odluka vlada tih zemalja, već vodećih država NATO-a.\nOtuda dolaze i izjave nekih bugarskih zvaničnika, koje su sigurno instruisale neke strane zemlje, a tiču se toga da li i pod kojim uslovima S-400 ili neki drugi složeni, bitan vojni sistem iz Rusije može doći na prostor Srbije, dodaje on.\nSvejedno da li je reč o transportu vojnih sredstava zbog vežbi ili je reč o donacijama ili kupovini, dodaje Kovač i nada se da će NATO zemlje ipak odustati od takvih „suludih planova“.\nPrema njegovim rečima, „iznenadni“ transport sistema S-400 i „Pancira S“ u Srbiju urađen je u mirnodopskoj situaciji i u normalnim okolnostima i zato nije ni postojala potreba da Srbija i Rusija nekoga obaveštavaju o sredstvima koja će biti transportovana u našu zemlju.\n„Mi odlično znamo da NATO sredstva i u vazduhu i na kopnu krstare po Balkanu kroz sve ove države, kako god hoće bez ičijeg sprečavanja — i tih država, i Rusije. Ne znam zašto bi Rusija bila prokazana i zašto i sa kojim pravom bi neko mogao da joj spreči prolazak“, ocenjuje Kovač.\n„Verujem da će i ubuduće, u skladu sa našim međusobnim sporazumima o vojnim vežbama i zajedničkim aktivnostima, biti prebacivana tehnike iz Rusije, kakva god bude potrebna. Bez obzira da li su to sistemi S-400 ili neki radari, kopnena borbena sredstva ili vazduhoplovne snage“, kaže sagovornik Sputnjika.\nKovač zaključuje da će u slučaju stvarne potrebe možda biti pokušaja susednih zemalja da spreče eventualni dolazak ruske vojne tehnike u Srbiju, ali „ni međunarodno, ni moralno pravo ne dozvoljava tim zemljama da spreče takve aktivnosti“.\nBalkanBugarskanaoružanjeRusijaS-400Sibi SibevSlovenski štitSRBIJAzabrana\nAMERIKANCI U NEVERICI: „Pa šta je ovo? Ruski avioni na sve strane!“


Naslovna / Fudbal / Svet / BIZARNO - Bolt mora na doping, a da nije odigrao nijedan zvaničan meč!\nFoto: Central Coast Marriners\n2018-10-15 17:00 > 17:00\nAtletičar ili fudbaler, pitanje je sad?\nPravo pitanje, ali s obzirom da je odigrao prvu fudbalsku utakmicu u svojoj karijeri, i postigao dva gola, možemo reći da je i fudbaler. Svetska sprinterska zvezda Jusein Bolt se iznenadio kada je dobio poziv da se odazove doping kontroli, iako nije odigrao nijedan zvaničan meč u fudbalskoj karijeri.\nBolt je po okončanju atletske karijere počeo da se bavi fudbalom, postao je privremeno član Central Koust Marinersa u Australiji, a nedavno je postigao prve golove.\nDogodilo se to na prijateljskoj utakmici sa Makartur Saut Vestom kada je dva puta zatresao mrežu u ubedljivoj pobedi svog tima od 4:0.\n"Povukao sam se iz atletike u pokušaju da postanem fudbaler i pogledajte šta me je snašlo. Kako mislite da idem na doping test za drogu, pa ja još nisam ni profesionalni fudbaler! Ozbiljno pitam", prokomentarisao je Bolt preko Instagrama situaciju u kojoj se iznenada našao.\nBez obzira na sve, anti-doping komisija tvrdi da nije neophodno da bude profesionalac kako bi bio podvrgnut testiranju. Pravilo kaže da "osoba koja učestvuje u sportskim takmičenjima" mora da se testira ako u tom sportu postoji anti-doping politika, što je svakako slučaj sa fudbalom.\nBolt, koji je osvedočeni navijač Mančester junajteda, dobio je priliku da na neograničen period trenira sa australijskom ekipom.\nPrethodna Arapske pare stižu u Junajted


Tanjug 30. decembra 2020. 09:30\nRIM – U Italiji se pojavila vest da je mutacija korona virusa u toj zemlji bila prisutna mnogo ranije nego što je otkrivena britanska verzija, kao i da je novi soj virusa otkriven u Breši bio u opticaju još od avgusta.\nOvo je potvrdio i predsednik italijanskog Udruženja virusologa Arnaldo Karuzo, docent mikrobiologije i kliničke mikrobiologije na Univerzitetu u Breši i precizirao da to nije prva mutacijakorona virusa ali da se razlikuje od drugih po karakteristikama proteina „spajk“ koji služi virusu da se zakači za ljudske ćelije.\n„Kao i engleska varijanta i ova italijanska je mutirala na poziciji 501 tj. nervnom centru koji pomaže interakciju između proteina i ćelijskog receptora. Jedina razlika od onog britanskog jeste što ova italijanska varijanta poseduje mutaciju i na poziciji 493 te je protein „spajk“ za nijansu drugačiji od onog koji smo otkrili. Ne znamo sa sigurnošću da li je engleska varijanta nastala krajem septembra, ali znamo da je italijanska nastala prva jer smo je identifikovali još u avgustu“, izjavio je profesor Karuzo.


BTC $64.739 +1,33%\nETH $4.184 +8,44%\nBCH $643 +4,80%\nDOGE $0,25 +4,03%\nKina je objavila svoju najnoviju rang-listu vodećih kriptovaluta koju je sponzorisala vlada, pozicionirajuću bitkoin (BTC) na 15. mesto, dok EOS zadržava svoje prvo mesto\nKina je objavila svoju najnoviju rang-listu vodećih kriptovaluta koju je sponzorisala vlada, pozicionirajuću bitkoin (BTC) na 15. mesto, dok EOS zadržava svoje prvo mesto. Rangiranje je objavljeno u saopštenju za medije 24. januara.\nKripto rangiranje Kineskog centra za informisanje i razvoj industrije (CCID) prvi put je objavljeno u maju prošle godine. U ovom devetom izdanju indeksa, EOS zadržava svoje mesto kao najuspešniji blokčein i to mesto platforma zauzima od juna 2018. godine.\nDeveti CCID Indeks evaluacije tehnologije globalnih javnih lanaca, prvi u 2019, ponovo stavlja EOS na prvo mesto. Prethodni je objavljen u decembru prošle godine i tada je EOS bio na prvom mestu.\nKako je Cointelegraph objavio u novembru prošle godine, EOS se ponovo našao u sred kontroverze kada je njegov model upravljanja bio izložen dokazima koji ukazuju na to da su neke potvrđene transakcije promenjene.\nDrugu poziciju na listi drži itirijum (ETH), na istom mestu je bio i u decembru, nakon nedavnog odlaganja hard forka do kraja februara. Bitkoin se na prethodnoj rang listi nalazio na 18. mestu, a sada se popeo na 15. poziciju.\nKako je nedavno izvestio Cointelegraph, ripl (XRP) - koji je na 20. mestu na ovom rangiranju - prošle nedelje je pokrenuo stipendiju za istraživanje blokčeina u partnerstvu sa vodećim kineskim istraživačkim univerzitetskim centrom.


Novi projekat posvećen deci koja odrastaju u alternativnoj brizi - Društvena Odgovornost\nNovi projekat posvećen deci koja odrastaju u alternativnoj brizi\nMladi koji su živeli u programima zbrinjavanja imaju slabije rezultate u pogledu obrazovanja, zaposlenja i zdravlja, i suočavaju se sa većim socijalnim isključivanjem nego mladi koji su odrasli u svojoj porodici, podaci su analize koju je sprovela Međunarodna organizacija SOS Dečija sela. Uz odgovarajuće uslove za rad, stručnjaci koji rade sa decom u programima zbrinjavanja i hranitelji mogu da uspostave delotvornu promenu za decu i mlade u alternativnoj brizi i omoguće im da ostvaruju svoja prava.\nProjekat “Alternativna briga i prava dece u Srbiji”, koji finansira Evropska komisija, a sprovode SOS Dečija sela Srbija i SOS Dečija sela Hrvatska, uz podršku Međunarodne organizacija SOS Dečija sela ima za cilj da obezbedi veći kvalitet brige o deci bez roditeljskog staranja i njihovu socijalnu inkluziju u Srbiji.\nPovodom početka ovog projekta, SOS Dečija sela Srbija su u sredu, 28. marta organizovala ceremoniju otvaranja i konferenciju na kojoj je bilo reči o trenutnom stanju prava dece koja odrastaju u alternativnoj brizi i mogućnostima za unapređenje.\nDragan Vulević, načelnik Odeljenja za upravno nadzorne poslove u oblasti porodično-pravne zaštite u Ministarstvu za rad, zapošljavanje, boračka i socijalna pitanja, i prof. dr Nevena Vučković-Šahović, međunarodni ekspert iz oblasti dečijih prava, govorili su o primeni Konvencije o pravima deteta na nacionalnom i međunarodnom nivou, dok su prof. dr Nevena Čalovska, predsednica UO Fondacije SOS Dečija sela Srbija i Ljubica Kuridža, menadžerka projekta “Alternativna briga i prava dece u Srbiji” predstaviti sam projekat i iskustva SOS Dečijih sela Srbija kada je u pitanju briga o deci bez roditeljskog staranja.\nProjekat koji finansira Evropska komisija, a sufinansira Vlada Republike Srbije – Kancelarija za saradnju sa civilnim društvom, realizovaće se od decembra 2018. do decembra 2019. godine, sa ciljem da omogući bolju primenu prava dece koja odrastaju u nekom od alternativnih oblika brige (domovi za decu i hraniteljske porodice). Ključna komponenta projekta je podizanje kapaciteta stručnih radnika za brigu o deci i stručnih radnika iz socijalne zaštite, kroz trening za trenere i obuke koje se odnose na poštovanje i primenu prava dece koja odrastaju u alternativnoj brizi.


Dragan Đorđević ostao predsednik kluba Nova generacije iz Šorndorfa – RASEJANJE.info\n25.10.2021 25.10.2021 Katarina\tDraga Đorđević, izborna skupština, Nemačka, Nova generacija Šorndorf, uprava\nNove uprave Nove generacije iz Šorndorfa (s leva na desno)\nSaša Radovanov, Zoran Vasić, Valentina Nikodijević, Silvana Popović, Mika Milovanović, Milan Popović, Stanko Tepšić,\nDragan Đordjević, Maja Radovanov, Aleksandar Milojević, Nebojša Bundalo i Saša Zivković\nFoto: D. Đođrević\nČlanovi Srpskog kulturnog kluba Nova generacija iz Šorndorfa u nemačkoj pokrajini Baden-Virtemberg održali su juče izbornu skupštinu. „Na jednoj veoma zanimljivoj i konstruktivnoj izbornoj skupštini određena je između ostalog nova uprava ali i postavljeni novi ciljevi i planovi za budućnost ovog kluba“, rekao je novi – stari predsednik Dragan Đorđević.\nNa zadovoljstvo svih prisutnih ustanovljeno je da se klub kao takav u prethodnom mandatu dobra radio i ostao funkcionalan za sve, kako članove tako i za sve sunarodnike koji žive i rade na ovom prostoru. Izražena je želja i cilj da društvo u budućnosti suzbije zajedničke snage i bude stub i podrška svima koji sebe vide u okviru ovakvog društva. Da se nastavi sa radom na očuvanju cele srpske baštine. Konstatovano je da će članovi kluba dati sve moguće podrške i srpskoj dopunskoj školi koja ima svoje razrede u ovom gradu. „Ja kao stari i novo izabrani predsednik sam iskoristio priliku i zahvalio se svim članovima kluba i uprave na proteklom zalaganju i radu u okviru naše zajedničke kuće“, izjavio je predsednik Dragan Đole Đorđević.\nOn je dodao da je Nova generacija na izbornoj skupštini izrazila želju da i dalje ostane deo Saveza srpskih udruženja Nemačke i da na taj način direktno učestvuje i unapređuje saradnju između svih klubova na prostoru čitave Nemačke. „Na krilo rukovodstva došli su i neki novi ljudi za koje se ja iskreno radujem i smatram će implementirati neke nove ideje koje će sigurno postaviti nove i dodatne stubove za ceo naš kulturni život kluba. Želimo da saradnja između naših prijateljskih klubova i društava ostane i dalje na najboljem mogućem nivou“, dodao je Đorđević.\nPored njega članovi uprave su Nebojša Bundalo, zamenik predsednika, Ivica Đorđević, sekretar, Maja Radovanov, zamenik sekretara, Zoran Vasić, blagajnik, Mika Milovanović, zamenik blagajnika. Kontrolnu komisiju sačinjavaju Saša Radovanov, Milan Popović, Stanko Tepšić i Saša Živković. Predstavnici omladinskog odbora su Valentina Nikodijević i Silvana Popović, dok je Verica Basari član saveta.\n← Sakupljena novčana sredstva za pomoć pogođenima poplavama u Nemačkoj\nČlanovi Prosvjete iz Štutgarta održali sastanak i dogovorili se o daljim manifestacijama →


HITNO! POSAO Nova godina Mladenovac - 292 aktuelna posla - Oglasi za posao Jooble\nPosao Nova godina Mladenovac\nOpis posla: Starackom Domu na Novom Beogradu potreni medicinski tehnicari sa iskustvom u radu za stalni radni odnos . Posao podrazumeva davanje terapije ,infuzije ,merenje pritiska Radno vreme po dogovoru Za dodatne informacije mozete nas kontaktirati na : 060 3541 5...\n...Metoda Teenlifting postoji već 30 godina i postiže odlicne rezultate kako u rehabilitaciji tako i estetici muskuloskeletnog sistema. Radi se o elektrostimulaciji mišića lica, tela i karlice na poseban i drugačiji način. Teenlifting centar u Beograd traži motivisanog...\n...Kontakt telefon: (***) ***-**** E-mail: ****@*****.*** Rok važenja Zahtevani nivo kvalifikacija Srednja škola - III stepen (3 godina) Obrazovanje kandidata Mašinstvo Radno iskustvo u zanimanju Više od 1 godine Broj izvršilaca 1 Mesto rada Beograd...\n...Radnik obezbedjenja potreban firmi koja se bavi zastitom i obezbedjenjem objekata na vise lokacija u gradu. Radno mesto: Novi Beograd Radno iskustvo je pozeljno, ali ne i neophodno Licenca za rad je pozeljna, ali ne i neophodna Radno vreme: turnusi Potrebni...\n...Mesto rada: Beograd (3), Novi Sad (2), Ruma (2), Šid (1), Pančevo (1), Vršac (1), Subotica (1)... ...Zahtevani nivo kvalifikacija Srednja škola - IV stepen (4 godina) Obrazovanje kandidata Saobraćaj Radno iskustvo u zanimanju...


Vlada RS stavila van snage Izvještaj Komisije o Srebrenici – mojKontakt portal – Radio Televizija Kontakt\n“U cilju cjelovitog i istinitog sagledavanja događaja u Srebrenici i srebreničkoj regiji u periodu od 1992-1995. godine, a zbog jačanja povjerenja i tolerancije među narodima u BiH, konačnog pomirenja i suživota sadašnjih i budućih generacija, Vlada Republike Srpske formira nezavisnu međunarodnu Komisiju koja će na objektivan i nepristrasan način utvrditi stradanja svih naroda na području srebreničke regije u periodu od 1992-1995 godine. Sastav i zadaci Komisije odrediće se posebnim rješenjem”, navedeno je saopštenju Vlade Republike Srpske emitovanom nakon vanredne sjednice.\n“Zadužuje se Ministarstvo pravde da u roku od 60 dana pripremi metodologiju rada i predloži Vladi sastav komisija iz prethodnih tačaka. Ovaj zaključak stupa na snagu danom donošenja”, navedno je u zaključcima Vlade Republike Srpske, javlja Srna.\nRuski hotel zvanično najluksuzniji na svijetu (VIDEO)


Ukrajinske snage na vojnoj vežbi u regiji Žitomira, 10. april 2021.\nSjedinjene Američke Države i NATO izrazili su u utorak, 13. aprila, snažnu podršku Ukrajini i upozorili Rusiju da ne gomila trupe duž istočne granice.\nU odvojenim sastancima sa ukrajinskim ministrom spoljnih poslova, američki državni sekretar Entoni Blinken i šef NATO-a Jens Stoltenberg izrazili su ozbiljnu zabrinutost zbog Rusije koja je rasporedila vojsku u blizini ukrajinske granice, što je, kako su ocenili, ;najmasovnije gomilanje ruskih trupa nakon aneksije Krima 2014. godine.\nBlinken je optužio Rusiju da je preduzela "vrlo provokativne" akcije koje su uznemirile Ukrajinu i Zapad.\nUkrajinski ministar spoljnih poslova Dmitrij Kuleba rekao je da je Kijev pozdravio podršku i pozvao zapadne zemlje da jasno stave do znanja Moskvi da će platiti cenu za svoju "agresiju".\n"SAD čvrsto stoje iza suvereniteta i teritorijalnog integriteta Ukrajine", rekao je Blinken Kulebi.\nŠojgu: Rusija proverava borbenu gotovost\nPrethodno je ministar odbrane Rusije Sergej Šojgu izjavio da Rusija preduzima mere da odgovori na ono što ona naziva pretećom vojnom akcijom NATO-a, uključujući proveru borbene gotovosti i vežbe trupa.\nPrema navodima novinskih agencija, Šojgu je rekao da NATO planira da rasporedi 40.000 vojnika i 15 hiljada jedinica vojne opreme blizu ruske teritorije, preneo je Rojters.\nGrupisanje ruskih snaga u blizini istočne granice Ukrajine i na Krimu, poluostrva koje je Moskva pripojila 2014. godine, eskaliralo je napetosti u ovom regionu poslednjih nedelja.\nRusija je upozorila Sjedinjene Države da se njihovi ratni brodovi drže podalje od Krima „za njihovo dobro“, nazivajući njihovo razmeštanje u Crnom moru provokacijom osmišljenom za testiranje ruskih živaca.\nRusija upozorila američke brodove da budu na distanci od Krima


Od timova iz našeg regiona na Mundijalu će nastupiti Hrvatska i Srbija. U više od mjesec dana nogometa biće odigrane 64 utakmice a gledaoci BHT-a i slušaoci BH radija 1 moći će uživo pratiti sva najbitnija dešavanja iz Rusije. Argentinski arbitar Nestor Pitana sudiće na otvaranju Svjetskog prvenstva u Rusiji. Meč Rusija – Saudijska Arabija igra se večeras od 17.00 sati na stadionu Lužniki u Moskvi, uz direktan prijenos na BHT1. Međunarodna nogometna federacija (FIFA) će svjetskog prvaka na ovogodišnjem prvenstvu u Rusiji nagraditi sa 38 miliona dolara. Pobjednik finala, 15. jula na moskovskom stadionu Lužniki, dobiće tri miliona dolara više nego Njemačka nakon pobjede na posljednjem SP-u 2014. godine u Brazilu.


RTS :: Da možda ne – Novak Đoković, specijal\nRTS Život Da možda ne – Novak Đoković, specijal\nutorak, 31. dec 2019, 19:34\nDa možda ne – Novak Đoković, specijal\nEmisija iz 2016. godine. Osvajanjem Rolan Garosa, poslednjeg grend slem turnira koji mu je nedostajao, Novak Đoković je postao legenda teniskog sporta. Ovim trijumfom on više nije samo najbolji teniser na svetu, podvigom je iscrtao granicu koju prelaze samo odabrani.\nU emisiji ćemo videti kako je izgledao pobednički pohod. Kako je Novak Đoković ušao u istoriju sporta i kako ga je do trona vodio mukotrpan put iz male, u svetu nepopularne zemlje, preko mnoštva turnira, odricanja porodice, do prvih uspeha koji su došli.\nVrednost Novaka Đokovića su ne samo besprekorni fizički kvaliteti, talenat, treninzi, već i njegova vedra ličnost, duhovitost, pozitivno reagovanje na iskušenja i emotivnost. Iako je trpeo zbog predrasuda o Srbima, nije se odricao naše zastave i saosećanja prema sunarodnicima. Potekao iz zemlje seljaka na brdovitom Balkanu, postao je gospodar elitnog, belog sporta, rezervisanog za gospodu. Već sada se može reći da je najveći srpski sportista svih vremena i uz Nikolu Teslu najpoznatiji Srbin u svetu.\nO Novaku Đokoviću govore njegovi roditelji - Dijana i Srđan Đoković.\nAutorka i urednica: Olivera Kovačević


/ 28/02/2020 /\nVELIKO INTERESOVANJE ZA TRIBINU O VAZDUHU\n(FOTO/VIDEO) Mada je kvalitet vazduha u Beogradu bio značajno boljeg kvaliteta nego prethodnih meseci, a tema zagađenja je prestala da bude interesantna konvencionalnim medijima, u četvrtak, 27. februara 2020. godine publika je napunila Veliku salu Studentskog kulturnog centra\n/ 27/02/2020 /\nTribina: “EKONOMIJA VAZDUHA”\n(Najava) Šta zagađuje vazduh u Srbiji? Dugotrajna, gusta magla, smog, neprijatni mirisi, kao i podaci koje daju mobilne aplikacije podstakli su javnost da ove zime počne potragu za uzrokom visokih koncentracija zagađujućih materija\n/ 24/12/2019 /\nČUDESNA ATMOSFERA TRIBINE O ANTROPOCENU\n(FOTO/VIDEO) Uprkos lošim vremenskim prilikama, dugotrajnoj kiši i saobraćajnom zastoju, publika je ponovo dupke ispunila Veliku salu SKC na tribini Instituta za fiziku u okviru inicijative “Nauka kroz priče”\n/ 18/12/2019 /\nTribina “IMA LI ŽIVOTA POSLE ANTROPOCENA?”\n(Najava) Za nekoliko miliona godina, geolozi budućnosti – koji možda neće biti sa ovoga sveta – mogli bi u slojevima tla prepoznati doba kada je planetom Zemljom vladao čovek. No, da li će tragovi današnjih ljudi trajati dovoljno dugo\n/ 29/11/2019 /\nKRCATA VELIKA SALA SKC NA TRIBINI “KOLIKO NE ZNAMO”\n(FOTO/VIDEO) Mada nismo pokušavali da objasnimo nova naučna dostignuća ili fenomene, već sasvim suprotno – da pokažemo jedno drugačije lice nauke\n/ 28/11/2019 /\nTribina: KOLIKO NE ZNAMO?\n(Najava) Naša naučnopopularna tribina događa se ponovo na starom mestu, u četvrtak, 28. novembra, u 19 časova, ali sada otkriva nešto – neočekivano\n/ 17/10/2019 /\nKAKO RAZMIŠLJATI O KLIMI?\n(FOTO) Sala Amerikana u Domu omladine u Beogradu bila je krcata publikom zainteresovanom za klimatske promene. Na festivalu zelene kulture „Green fest“ – jubilarnom, desetom po redu – u sredu, 16. oktobra, okupilo se više od 250 posetilaca na tribini\n/ 11/10/2019 /\nDA LI JE PREKASNO ZA KLIMU?\n(Najava) “Nauka kroz priče” vas poziva na specijalnu tribinu u sredu, 16. oktobra, u 14 časova, u sali Amerikana u Domu omladine u Beogradu, gde će se razgovarati o načinima na koji mislimo o klimatskim promenama


Vučić: Nadam se pobedi, ali je i dalje mrtva trka - Studio B\nParlamentarni 2016 21. 04. 2016. 17:20:32\nPremijer Aleksandar Vučić izjavio je danas da očekuje da izbori u nedelju, 24. aprila, proteknu u demokratskoj atmosferi, da se nada da će SNS uspeti da osvoji većinu, ali je primetio da će utakmica do kraja biti neizvesna, te da će, ako druga strana pobedi, iste večeri da im čestita.\nVučić je za B92 uoči završnog mitinga SNS u Beogradskoj areni rekao i da nikada nije bilo manje incidenata u kampanji, svega šest ili sedam ih je prijavljeno, a da ih je nekada na dnevnom nivou bilo 70.\n„Ja mislim da je najbolji scenario da i taj dan protekne u demokratskoj atmosferi. Srbija napreduje i po tom pitanju. Uveren sam da će nedelja biti pravi praznik demokratije. Vidite kako sam nasmejan dva-tri dana uoči gubitka“, rekao je Vučić.\nLider SNS smatra da ta stranka može da dobije većinsku podršku, ali da je ovog puta zaista u pitanju „mrtva trka“.\n„To je na nivou 49 : 49. Verujem da imamo šansu i da možemo da pobedimo i ako to ne bude slučaj ja ću čestitati“, poručio je premijer.\nOn je naveo da poštuje sve lidere opozicije, da smatra da su bolji lideri od njega, ali je napomenuo da nije video nijedan predlog, nijednu ideju, osim uvredljivih reči, i napada na njega lično.\n„Kažite mi koju ste novu ideju čuli, ozbiljnu ideju, šta je novi predlog, šta je ozbiljan predlog, jer u politici ne možete biti Albert Ajnštajn da nešto novo izmislite… Sve zajedno da pitam, niko ne može da se seti“, rekao je Vučić, navodeći da su svi njegovi oponenti imali antikampanju.\nUpitan koja je opoziciona stranka imala najbolju kampanju, Vučić je rekao da su u kampanju svi ušli sa većim procentima nego što će iz nje da izađu.\n„Ako smem da kažem, a da se niko ne naljuti, u kampanju su svi ušli sa većim procentima nego što će da izađu“, rekao je Vučić.\nKada je u pitanju saradnja sa SPS nakon izbora, Vučić je ponovio da ih je posle prethodnih izbora pozvao u vladu jer je to bio interes Srbije – da vlada ima širi front.\n„Nije fer da, ako nekoga pozovete, a ne morate, oni to vraćaju uvredama i najprimitivnijim skandiranjem. Dobro sam razumeo njihovu poruku, a naše je da se borimo za poverenje naroda“, rekao je Vučić.\nNa pitanje koje su bile greške u prethodne dve godine i ko su bili pogrešni ljudi, Vučić je rekao da će građani to videti u sledećoj vladi, ako SNS dobije poverenje građana.\n„Ako dobijemo poverenje građana, biće velikih promena u vladi“, rekao je Vučić.\nSmatra da je generalno politika zemlje bila dobra, jer je na putu ka EU, ima dobre odnose i sa Rusijom i sa Kinom, što je rezultiralo velikim investicijama, a podsetio je da je Srbija imala prošle godine 1,8 milijardi evra investiicja.\nSrbija, smatra, nedvosmisleno napreduje, što govore i MMF, Svetska banka, EBRD.\n„Jedino smo mi skeptični, takvi smo, uvek smo voleli da kritikujemo, ali ja sam ponosan što je Srbija demokratsko društvo u kojem treba da primate kritike“, rekao je Vučić i dodao da će biti zadovoljan kakva god da bude volja naroda.\nVučić najavljuje da je pred Srbijom još dosta posla, pre svega na velikoj reformi obrazovanog i zdravstvenog sistema, ali i teških i bolnih mera, te da je siguran da to ljudi razumeju.\nVučić je rekao da je ponosan što je predsednik vlade zemlje koju voli najviše od svega, da je grešio tokom dvogodišnjeg mandata, ali i da je vredno i marljivo radio na poboljšanju ekonomskih pokazatelja zemlje i poboljšanju standarda građana.\n„Na ljudima je da odluče. Izbori nisu šala, kocka, niti bilo ko ima pravo da se prema njima neodgovorno ponaša“, rekao je Vučić, dodajući da se na njima donosi odluka o povratku u prošlost ili o putu u budućnost.


Sindikat Želvoza odbio sastanak sa Ministarstvom privrede | iNfo026.com\nNaslovna Vesti Hronika Sindikat Želvoza odbio sastanak sa Ministarstvom privrede\nSindikat „Sloga“ i radnici smederevske fabrike železničkih vozila Želvoz odbili su danas sastanak sa državnim sekretarom Ministarstva privrede, saopštio je taj sindikat.\nRadnici Želvoza protestuju već 14 dana, a kako je najavljeno, zbog protesta će 31. januara 70 odbornika gradske Skupštine održati sednicu u Centru za kulturu.\nGradonačelnica Smedereva Jasna Avramović pozvala je sindikate smederevskog Želvoza da prekinu sa štrajkom i blokadom grada i poručila im da je obezbedila sastanak u Ministarstvu privrede. Avramovićeva im je, kako se navodi, poručila da bi radnike i predstavnike sindikata danas u 15.00 trebalo da primi državni sekretar ministarstva privrede Radojko Srbljanović.\nPredsednik sindikata Sloga Miki Nojić kazao je da su sindikati sa radnicima održali kratak sastanak na kome su odlučili da se petočlana delegacija sindikata neće odazvati sastanku i da zahtevaju da državni sekretar lično dođe u Smederevo i da im se obrati pred svim radnicima.\nNojić u saopštenju ističe da su radnici i sindikati odlučili da nastave sa protestima sve dok se neko od zvaničnika ne pojavi u Smederevu i kaže šta će to konkretno učiniti za radnike Želvoza.\n„Ne želimo da se u danu kada Vlada postaje tehnička, vratimo iz Beograda sa šturim obrazloženjima i obećanjima iz ministarstva da će se nešto učiniti u budućnosti, jer naši životi, za razliku od njihovih ne mogu da čekaju“, rekao je on.\nOko 300 zaposlenih u Želvozu 14 dana protestuje zahtevajući isplatu zaostalih zarada i otpremnina i overu zdravstvenih knjižica. Oni su danas blokirali i tranzitni put kod sela Lipe, čime je saobraćaj za kamione koji se kreću iz pravca Vojvodine ka Srbiji i obrnuto potpuno obustavljen.\nPrethodni tekstPrivatnik poverio javnom preduzeću posao čišćenja snega?\nSledeći tekstHit dana (POP Sreda), 29.01.2014.: Eminem ft Rihanna – Monster


EU: Kada vozači kamiona mogu prekoračiti dnevno i nedeljno vreme vožnje? - Pluton Logistics\nEvropska komisija je nedavno razjasnila niz pitanja u vezi sa pravilima drumskog prevoza, od kojih se jedno odnosi na izuzetne okolnosti pod kojima vozač kamiona može prekoračiti svoje dnevno ili nedeljno vreme vožnje.\n– Paket za mobilnost 1 je na snazi, a socijalne odredbe o vremenu vožnje i uslovima odmora vozača primenjuju se od 20. avgusta 2020. Prioritet Evropske komisije je sada da obezbedi zajedničko razumevanje i doslednu primenu novih odredbi. Stoga je Komisija pripremila sledeći prvi set pitanja i odgovora kako bi odgovorila na najvažnija pitanja, koja je pokrenuo sektor. Trebalo bi da sekcija služi kao vodič za vozače i operatore drumskog prevoza,kako bi se osiguralo da se pravila primenjuju i kontrolišu na usklađen način u celoj EU – navodi se u saopštenju Evropske komisije.\nU najnovijoj Q&A sekciji, Evropska komisija je objasnila da sledeće okolnosti omogućavaju vozačima da nastave putovanje:\nda omoguće vozilu da stigne na odgovarajuće mesto zaustavljanja, u onoj meri u kojoj je potrebno da se osigura bezbednost ljudi, vozila ili tereta.\nu izuzetnim okolnostima u slučajevima kada vozač treba da stigne do svog prebivališta ili operativnog centra poslodavca, kako bi napravio nedeljni odmor ili redovan nedeljni odmor.\nPotpuno obrazloženje komisije je sledeće:\nKoje su izuzetne okolnosti kada vozač može prekoračiti dnevno i nedeljno vreme vožnje? Kako kontrolisati takve izuzetne okolnosti?\nPrekoračenje dnevnog i/ili nedeljnog vremena vožnje dozvoljeno je isključivo kako bi se omogućilo vozilu da stigne na odgovarajuće mesto zaustavljanja i u meri u kojoj je to neophodno radi obezbeđenja bezbednosti ljudi, vozila ili tereta, ili u izuzetnim okolnostima u slučajevima kada vozač treba da stigne do svog prebivališta ili operativnog centra poslodavca kako bi napravio nedeljni odmor ili redovni nedeljni odmor. Ova dva nova odstupanja mogu se koristiti kada zbog nepredviđenih okolnosti nezavisno od volje vozača ili rukovodioca (vremenski uslovi, zagušenja, zastoji na mestima utovara/istovara i drugo), vozač nije u mogućnosti da stigne na neko od gore navedenih mesta za nedeljni odmor bez kršenja pravila o dnevnom ili nedeljnom odmoru.\nNa primer, vozač iz periferne zemlje na međunarodnom putovanju koji zbog nepredviđenih okolnosti koje su odložile putovanje ne može da stigne do mesta prebivališta, prema ovoj odredbi – nije dužan da provede redovan nedeljni odmor od 45 sati u mestu koje je nedaleko od njegovog prebivališta.\nKao što je naznačeno u novom paragrafu 4. člana 12. Uredbe, vozač je dužan da ručno na ispisu ili listiću navede razlog odstupanja od ograničenja vremena vožnje. Ova izjava povlači sa sobom odgovornost vozača za navedene informacije.\nProduženje vremena vožnje pod gore pomenutim izuzetnim okolnostima ne sme rezultirati skraćivanjem perioda odmora nakon ovog produženja. Kao što je navedeno u novom stavu 5. člana 12. Uredbe, svaki period produženja prema ovom članu mora biti nadoknađen ekvivalentnim periodom odmora u bloku sa bilo kojim periodom odmora, do kraja treće nedelje, uzastopne od one kada je odstupanje primenjeno.\nEvropska komisija je takođe dala odgvor na pitanje da li vozač koji je vozio preko vanrednog dnevnog i nedeljnog vremena vožnje zbog izuzetnih okolnosti, takođe može da premaši maksimalno dvonedeljno vreme vožnje od 90 sati.\nNjihov zvaničan odgovor je sledeći:\nMogućnost da vozači prekorače dnevno i/ili nedeljno vreme vožnje u izuzetnim okolnostima kako bi stigli do mesta prebivališta ili operativnog centra poslodavca kako bi imali nedeljni ili redovan nedeljni odmor, ne dozvoljava im da odstupaju od maksimalnog dvonedeljnog vremena vožnje od 90 sati utvrđenog članom 6 (3) Uredbe (EZ) br. 561/2006.\nNovi stav 2. člana 12. Uredbe jasno navodi odredbe od kojih vozač može da odstupi, a to su članovi 6. (1) i (2) o maksimalnom dnevnom i nedeljnom ograničenju vremena vožnje i član 8 (2) o obavezi vozača da ima nov dnevni odmor u svakom periodu od 24 sata nakon završetka prethodnog dnevnog ili nedeljnog odmora. Vozač u svim slučajevima mora da se pridržava maksimalnih 90 sati vožnje tokom dve nedelje.\nNa primer, vozač koji je vozio 56 sati u određenoj nedelji (1. nedelja) može da vozi dva dodatna sata nakon što je napravio pauzu od 30 minuta kako bi stigao do svog doma kako bi imao redovan nedeljni odmor. U narednoj nedelji (2. nedelja) vozač će morati da osigura da ne vozi duže od 32 sata. Ovo produženje od dva sata moraće biti nadoknađeno ekvivalentnim periodom odmora u bloku pre kraja treće nedelje koja sledi od one kada je odstupanje učinjeno.\n← Migranti u tovaru pomorandži\nPRVI KAMION NA SVETU – Svaki početak je težak! (FOTO) →\n31. marta 2021. Milica Milosavljevic


Natrijum selenit 236ml\nOvaj preparat predstavlja pionirsku nutricionističku formulu od koje je gotovo nemoguće dobiti bilo kakav vid alergije.\nOvaj preparat nema nikakv ukus tako da je veoma podnošljiv za konzumiranje. Preporučuje se korišćenje zajedno sa kvalitetnim voćnim sokovima. Efikasan je za ekceme i zdravlje očiju, bolji vid. Ovaj preparat je veoma ekonomičan, sobzirom na veoma nisku cenu i veoma visok kvalitet renomiranog proizvođača.\nKao nutricionistički suplement, preporučena doza je ½ supene kašike 1 ili 3 puta dnevno ili po receptu koji vam prepiše medicinski radnik.\n½ supene kašike je 2.5 ml\nUkupno u boci ima 94 doze\nKoncentracija po jednoj dozi je 100 mcg dakle 2.5 ml ima 100 mcg Natrijum Selenita\nBocu treba ostaviti da se ohladi posle otvaranja čepa.\nNatrijum selenit treba da se koristi pod strogim medicinskim nadzorom jer preko 400 mcg koncentracije u dnevnoj dozi može doći do ozbiljnih zdravstvenih problema.\nNatrijum selenit (Na2Seo3) je neorgansko jedinjenje. Ovo je bleda i čvrsta supstanca u oblikeu soli i ima ključnu ulogu u održavanju zdravlja.\nNatrijum selenit može da se nađe u sledećim oblicima:\nNekim vrstama mesa\nSelen motiviše razvoj antioksidativnih enzima i funkciju brojnih tkiva u ljudskom organizmu a njegovu funkciju u organizmu ćemo navesti u tekstu koji sledi.\nPotencijal natrijum selenita u borbi protiv malignih oboljenja\nSmatra se da se selen veoma uspešno bori protiv maligniteta povećanim antioksidativnim aktivnostima specifičnih enzima. Na taj način natrijum selenit pomaže imunom sistemu i usporava razvoj karcinogena, otežavajući rast tumorskih ćelija i intezivirajući apoptozu malignih ćelija. Istraživači su dokazali da selen smanjuje učestalost rasta malignih ćelija.\nPomaže obolelima od dijabetes melitusa\nPrema najnovijim istraživanjima, stariji muškarci koji su imali visoke nivoe selena u krvi pokazali su veću otpornost organizma i smanjili su verovatnoću nastanka nekog od oblika dijabetes melitusa. U drugos studiji je dokazano da su potrebne manje koncentracije insulina ako je prisutan natrijum selenit da bi se regulisao nivo glukoze u krvi kod dijabetičara.\nSmanjenje uticaja HIV/SIDA virusa\nAntioksidativni uticaj selena pomaže ćelijama da se odbrane i da uspore napredak HIV/SIDA virusa a automatski povećavanjem enzimske zaštite smanjuju propratne simptome nastale usled ovih oboljenja.\nNaučna istraživanja su dokazala da primenom rastvora natrijum selenita se umanjuje upala potkožnog vezivnog tkiva kod pacijenata kod kojih je upala izazvana prisustvom maligniteta.\nLeči bolesti tiroidne žlezde\nJedna od mnogih uloga natrijum selenita u ljudskom telu je da podržava odgovarajuće funkcije štitne žlezde kontrolom hormona štitne žlezde. Dokazano je uspešno delovanje ovog preparata na Hashimoto tireoditis vrstu poremećaja kod kog ljudski imuni sistem napada žlezdu obolele osobe. Dokazano je da konzumacijom od 2-3 mesecase smanjuju i potpuno izščezavaju svi simptomi ove bolesti.


RTCG - Radio Televizija Crne Gore - Nacionalni javni servis :: Društvo :: Cilj optimizacija broja zaposlenih\nJAVNA UPRAVA 21. 02. 2018. 18:40 >> 18:41 0\nCilj optimizacija broja zaposlenih\nProces optimizacije broja zaposlenih u javnom sektoru jedan je od najvažnijih ciljeva reforme javne uprave u Crnoj Gori, što su i poruke koje svakodnevno pristižu od Evropske komisije (EK), saopštila je predstavnica Ministarstva javne uprave, Milica Baletić.\nBaletić je danas na radionici pod nazivom Procjena neophodnih administrativnih kapaciteta za ispunjavanje obaveza iz evropskih integracija u okviru procesa optimizacije javne uprave, kazala da Ministarstvo, u saradnji sa SIGMA-om, intenzivno radi na pripremi plana optimizacije broja zaposlenih u javnoj upravi.\n„Jedan od ključnih izazova u tom procesu je potreba da se racionalizuje broj zaposlenih, a u isto vrijeme osiguraju neophodni kadrovski kapaciteti za uspješno ispunjavanje obaveza iz evropskih integracija“, dodala je Baletić.\nEksterni stručnjak iz Organizacije za ekonomsku saradnju i razvoj (OECD) i SIGMA, Klaudijus Maniokas predstavio je na radionici metodologiju procjene potrebnih kapaciteta za pristupanje Evropskoj uniji (EU) i analizu studije slučaja za praktičnu primjenu metodologije.\n„U analizi je navedeno da se optimizacija i izgradnja kapaciteta koji se odnose na pristupanje EU mogu usaglasiti kroz reorganizaciju i prekvalifikaciju zaposlenih“, navodi se u saopštenju.\nJavna uprava Ministarstvo javne uprave\nCG u partnerstvu za otvoreniju i odgovorniju upravu\n"EK saopštila da smo radili odlično"\nSmanjen broj organa državne uprave\nBezbjedan sajber prostor za razvoj poslovanja


Ministarstvo za zajednice i povratak - Jevtić sa Norveškim ambasadorom Sjastadom o podršci projektima važnim za srpski narod\nPotpredsednik Vlade i ministar za zajednice i povratak Dalibor Jevtić, sastao se u Prištini sa ambasadorom Kraljevine Norveške na Kosovu Per Strand Sjastadom.\nJevtić i Sjastada su tokom sastanka razgovarali o nastavak podrške projektima koji su značajni kako za srpski tako i za ostale nevećinske narode na Kosovu i mogućnosti saradnje i podrške koju Ambasada Norveške može da pruži u oblastima stabilizacije zajednica i povratka raseljenih na Kosovo. Takođe teme današnjeg sastanka bile su još i aktuelna situacija na Kosovu, a razgovarano je i o značaju nastavka dijaloga Beograda i Prištine.\n„ Problema je puno ali se nadam da ćemo ih uz Vašu, i pomoć ostalih međunarodnih institucija rešavati, jer je to naš primarni cilj. Znači nam svaki vid podrške kada su u pitanju projekti koji mogu doprineti da nevećinski narodi na Kosovu žive bolje. Sa Ambasaadom Norveške imamo veoma dobru saradnju i ja iskreno verujem da će se sa time i nastaviti “, rekao je ministar Jevtić tokom sastanka sa norveškim ambasadorom Sjastadom.\nIstaknuto je da je veoma značajno nastaviti sa dijalogom koji se vodi pod okriljem Evropske unije, kao i to da se stvari koje su dogovorene tokom ovog dijaloga moraju sprovesti i na terenu jer je od suštinskog značaja da se stvore bolji uslovi za život svih naroda.\n„ Postoji volja da probleme rešavamo na praktičan način i ja se nadam da ćemo u tome uspeti“, rekao je Jevtić.\nAmbasador Sjastad je potpredsednika Vlade i ministra Jevtića uverio da će Ambasada Norveške i u 2018. godini nastaviti sa podrškom kroz raličite projekte jer se pokazalo da su oni delotvorni na terenu.\nOvo je drugi susret potpredsednik Vlade i ministar za zajednice i povratak Dalibora Jevtića sa abasadorom Kraljevine Norveške na Kosovu Per Strand Sjastadom u poslednjih nekoliko meseci.


"Na konferenciji je trebalo da bude predstavljen novi igrač našeg kluba, ali zbog prolongiranja pregovora sa njegovim matičnim klubom, prolongira se i pomenuta konferencija na nekoliko dana", saopšteno je iz Zvezde.\nFudbaleri Zvezde će u nedelju otputovati na prvi deo priprema u Sloveniji, a Salami će ostati u Beogradu.\nOvaj 23-godišnji napadač je ranije dobio dozvolu selektora Nigerije Danijela Amokačija da napusti reprezentaciju i propusti prijateljsku utakmicu, kako bi potpisao za Zvezdu.\nZvezda je u dosadašnjem delu zimskog prelaznog roka dovela Aleksandra Lukovića, Dušana Anđelkovića, Miloša Cvetkovića, Slavišu Stojanovića i Džošuu Parkera.\nCrveno-beli će u prolećnom delu sezone Jelen Superlige pokušati da nadoknade šest bodova zaostatka za vodećim Partizanom i odbrane šampionsku titulu.


Održana sednica glavnog odbora GS ZSZ NEZAVISNOST i završni seminar o širenju mreže - GSZSZ Nezavisnost\nPočetna Novosti Održana sednica glavnog odbora GS ZSZ NEZAVISNOST i završni seminar o širenju mreže\nGlavni odbor Granskog sindikata zdravstva i socijalne zaštite NEZAVISNOST održan je 17. oktobra u Vrnjačkoj Banji, a takođe i završni seminar, 17. i 18. oktobra, u sklopu projekta „Osmišljen, organizovan i ofanzivni razvoj sindikata – širenje mreže i pridobijanje novih članova“, koji je podržala Evropska federacija sindikata javnih službi (EPSU).\nNa sednici glavnog odbora je razgovarano o ispunjenju planiranih ovogodišnjih aktivnosti, pregovorima za Nacrt zakona o zaposlenima u javnim službama i pozicioniranju sindikata u odnosu na ovaj Zakon, kao i o pripremama za pregovore koji će uskoro otpočeti za Posebni kolektivni ugovor za zdravstvene ustanove. Uz kritički pristup, dosadašni rad glavnog odbora na zadacima i problemima koje je obrađivao, ocenjen je kao dobar. Pregovore u cilju poboljšanja Nacrta zakona o zaposlenima u javnim službama treba nastaviti do samog kraja, odnosno do upućivanja Predloga zakona u skupštinsku proceduru, insistirajući na stavovoma i predlozima koje su dostavili članovi glavnog odbora i o kojima se diskutovalo na samoj sednici. Glavni odbor je formirao komisiju za rad na Posebnom kolektivnom ugovoru za zdravstvene ustanove i ovlastio istu da učestvuje u pregovorima sa predstavnicima Vlade Republike Srbije, odnosno Ministarstvom zdravlja za zaključenje PKU. Sadašnji, važeći, PKU prestaje sa primenom od 14. januara 2018. godine i do tada je neophodno zaključiti novi.\nDrugi deo rada glavnog odbora ogledao se u evaluaciji održanih seminara od marta do septembra ove godine, u sklopu projekta o širenju mreže, koji su izvođeni pod pokroviteljstvom EPSU za sindikalne aktiviste iz cele Srbije. Projekat je, kao što se i očekivalo, ocenjen od strane glavnog odbora kao veoma uspešan, ali i od strane Dr Josefa Krejbycha, regionalnog sekretara EPSU, koji je prisustvovao svim seminarima. Ovi seminari su dali rezultata jer su u granski sindikat učlanjeni novi članovi organizovani kroz 10-tak novoregistrovanih organizacija. Zaključeno je da je novi pristup organizovanja sindikata dao rezultate i da je edukacija sindikalnih aktivista u tom smislu neophodna, kako bi se trend novog učlanjivanja nastavio. GS ZSZ NEZAVISNOST će i 2018. godine nastaviti sa obukom svojih članova uz poseban akcenat da to budu mladi iz našeg sindikata.


14-05-2021 11:28 Srbija Društvo\n"Pada u Beogradu, slično kao i u celoj Srbiji, što je isto dobra vest. Obuhvat imunizacijom raste, iz dana u dan se to može videti, što je treća, možda i najvažnija vest i činjenica je da se već sada potpuno jasno vidi da tamo gde je obuhvat veći brže pada broj novozaraženih", naveo je Kon tokom gostovanja u Jutarnjem programu.\nNaglasio je da je jedini izlaz vakcinacija.\nGovoreći o trećoj dozi, Kon je zamolio građane da ne odlaze na punktove da traže treću dozu.\n"Ne mislim ništa loše, ali ne treba gubiti vreme sa trećom dozom, jer mi nismo ni prvu i drugu dali. Rekao sam da će oni koji nemaju antitela u budućnosti primiti još jednu dozu, ali ne znači da je to sada. Medicina je zasnovana na dokazima, pa prvo treba da se urade sva istraživanja, kad se utvrdi kada, koliko vremena mora da prođe", naglasio je Kon.\nKon je naveo da, kada se nešto izvuče iz konteksta i "pogrešno prenosi kao pokvareni telefoni", to se manifestuje na punktu za vakcinaciju, gde svaka deseta osoba dolazi da primi treću dozu vakcine.\n"Što uopšte nije moguće. Sistemski uopšte nije moguće, jer za sada treća doza nije planirana", kazao je Kon.\nGovoreći o vakcinaciji tinejdžera, Kon je naveo da je prošle godine "zabeležena eksplozija" tokom proslave mature i godišnjice mature i da to ne treba da se ponovi, pošto postoji mogućnost vakcinacije.\n"Poručujem i roditeljima i svima ostalima: ako neko hoće bezbednu maturu, onda krenite u vakcinaciju. To je najbolji izlaz iz ove situacije", poručio je Kon.\n"Normalno je što smo svi oduševljeni jer je situacija povoljnija"\nKon je istakao da ne sme ništa da kaže o popuštanju mera pre današnjeg sastanka Kriznog štaba, ali i da je normalno što smo svi oduševljeni što su brojevi povoljniji, međutim, oprez je i dalje potreban.\n"Naravno da shvatamo potrebu, međutim, ne mogu ništa da prejudiciram. Ne bi smelo da se licitira. S druge strane, potpuno je razumljivo interesovanje i treba potpuno jasno odgovarati. Ne smemo da licitiramo, zato što svi onda očekuju mnogo, pa se onda razočaraju", kazao je Kon.\nDodao je da će Krizni štab sve isplanirati, kao i da je medicinski deo Kriznog štaba tražio da zatvoreni delovi ugostiteljskih objekata ne rade do 15. maja.\n"Drugi deo Kriznog štaba traži da se odluke donose ranije. Čini mi se da taj balans uspevamo da nađemo. Odgovor će biti dat na vreme, nećemo previše maltretirati ljude. Daćemo nešto malo i unapred", naveo je Kon.\nMilo učestvovao u streljanju muslimana u Srebrenici, poslao tri autobusa, a onda je usledio horor. Više o tome čitajte OVDE.


Neradni dani u APR za Novu godinu i Božić\nAgencija za privredne registre obaveštava korisnike da neće raditi u četvrtak, 1. jaunara i petak, 2. januara, kao ni za Božić, u sredu, 7. jaunara 2015. godine, u skladu sa Zakonom o državnim i drugim praznicima u Republici Srbiji („Službeni glasnik RS“, br. 43/2001, 101/2007 i 92/2011).\nAplikacija za generisanje poziva na broj za svaku pojedinačnu uplatu naknade u APR\nOdlukom o izmenama i dopunama Odluke o naknadama za poslove registracije i druge usluge koje pruža Agencija za privredne registre („Službeni glasnik RS“, br. 138/14 od 17.12.2014.godine), propisano je da se u svaku uplatnicu ili dokaz o uplati naknade za poslove registracije i druge usluge Agencije obavezno unosi model 97 i poziv na broj odobrenja koji dodeljuje Agencija putem posebne aplikacije.\nPotpisivanje finansijskih izveštaja za 2014. godinu, kvalifikovanim el. potpisom zakonskog zastupnika\nNovim Zakonom o računovodstvu („Sl. glasnik RS“, broj 62/2013), propisano je da su obveznici dostavljanja podataka za statističke i druge potrebe, kao i finansijskih izveštaja, dužni da iste unesu u posebni informacioni sistem Agencije za privredne registre i dostave Agenciji u elektronskom obliku, potpisane kvalifikovanim elektronskim potpisom zakonskog zastupnika. Ova obaveza važi za velika, srednja i mala pravna lica, počev već od finansijskih izveštaja sastavljenih na dan 31.12. 2014. godine, dok mikro pravna lica imaju mogućnost da još te izveštaje dostave u papirnom obliku.\nObaveštenje za korisnike internet stranice APR\nAgencija za privredne registre (APR) obaveštava korisnike da će u nedelju, 21. decembra, u periodu od 9 do 14 časova, sve pretrage podataka biti nedostupne zbog radova na elektroinstalacijama.


RTS :: MMF: Pandemija će i u 2021. podizati nivo globalnog duga\nEkonomija i epidemija MMF: Pandemija će i u 2021. podizati nivo globalnog duga\nsreda, 07. apr 2021, 16:00 -> 16:18\nPandemija kovida 19 nastaviće da podiže globalni javni dug 2021. godine, ali je veća potrošnja na ubrzanje vakcinacija najbrži način za početak normalizacije državnih finansija, saopštio je Međunarodni monetarni fond.\nMMF je u svom izveštaju "Fiskalni monitor za 2021" naveo da bi stavljanjem koronavirusa pod kontrolu bržom vakcinacijom na globalnom nivou, do 2025. godine priliv poreskih prihoda u razvijenim ekonomijama mogao da se poveća za preko jedan bilion dolara.\nKada se isti scenario primeni na ekonomske prognoze Fonda, globalni bruto domaći proizvod bi mogao da se povećati za 9 biliona dolara u istom periodu, jer bi bilo ubrzano ponovno otvaranje preduzeća i zapošljavanje, ocenjuje se u izveštaju MMF-a, prenosi Rojters.\n"Vakcinacija će se, dakle, više nego isplatiti", konstatuje Fond.\nNastaviti sa fiskalnom podrškom ekonomijama i ranjivim socijalnim grupama\nMMF i Svetska banka tokom virtuelnih sastanaka na ovonedeljnom zajedničkom prolećnom zasedanju ohrabruju zemlje članice da nastave sa fiskalnom podrškom svojim ekonomijama i ranjivim socijalnim grupama i preduzećima dok pandemija ne bude pod čvrstom kontrolom.\nFond je procenio da je vlade širom sveta, od početka pandemije do 17. marta ove godine, fiskalna podrška zbog korone koštala oko 16 biliona dolara. Taj iznos obuhvata 10 biliona dolara veće potrošnje i propuštenih prihoda, kao i šest biliona dolara državnih zajmova, garancija i ubrizgavanja finansijskih "injekcija" u preduzeća.\nPrema predviđanju MMF-a, fiskalni deficiti u većini zemalja će se lagano smanjiti u 2021. zbog isteka ili ukidanja programa podrške vezanih za pandemiju, opadanja broja zahteva za naknadama za nezaposlenost i oporavka budžetskih prihoda sa ponovnim otvaranjem preduzeća.\nProsečan javni dug zemalja širom sveta rekordnih 99 odsto BDP-a\nProsečan budžetski deficit u razvijenim zemljama dostigao je 11,7 posto BDP-a prošle godine, čime se taj udeo učetvorostručio sa nivoa od 2,9 odsto 2019. godine, a u tekućoj godini bi trebalo da se spusti 10,4 procenta, prognozira MMF.\nU izveštaju se predviđa da će prosečan javni dug zemalja širom sveta dostići rekordnih 99 odsto BDP-a u 2021, u odnisu na 97 procenata prošle godine, te da će se na tom nivou stabilizovati. U razvijenim ekonomijama, prema projekcijama MMF-a, dug će se ove godine popeti na rekrodnih 122,5 posto BDP-a sa lanjskog nivoa od 120,1 odsto.


Canon XEED projektor visokih performansi – XEED WUX5000 – Personal magazin\nKompanija Canon predstavila je najnoviji dodatak svom programu XEED projektora visokih performansi – model XEED WUX5000. Taj model nudi osvetljenje od 5000 lumena sa programom izmenjivih Canon objektiva i karakteristika…\nKompanija Canon predstavila je najnoviji dodatak svom programu XEED projektora visokih performansi – model XEED WUX5000. Taj model nudi osvetljenje od 5000 lumena sa programom izmenjivih Canon objektiva i karakteristika koje maksimalno pojednostavljuju instalaciju. Canon WUX5000 pruža izuzetno visok kvalitet slike što ga čini savršenim za široki spektar upotrebe u korporativne, obrazovne i zabavne svrhe, ali i primenu u maloprodaji.\nCanon XEED WUX5000 je kompatibilan sa tri različite vrste objektiva – standardnim zum objektivom za najtipičnija instaliranja, telefoto zum objektivom za veće prostore i širokougaonim objektivom sa jednim fokusom, koji se može koristiti za pozadinske projekcije. Svi objektivi su, takođe, međusobno zamenljivi sa objektivima modela XEED WUX4000.\nKoristeći se 70-godišnjim iskustvom u projektovanju objektiva, tokom koga je kompanija Canon bila i ostala lider na tom polju, ova tri objektiva nude veličine slika u rasponu od 40 do 600 inča, i mogućnost projektovanja slike i na razdaljini od 48,5 metara, bez ikakvog smanjenja jačine osvetljenja, čak ni pri korišćenju opcija dugog zuma ili širokougaonog objektiva sa jednim fokusom. Nudeći 5000 lumena prave „jasnoće boja”, boje se prikazuju istim intenzitetom kao i bela, što je presudno za prikaz potpunog utiska fotografija i video sadržaja.\nPored superiornog dizajna objektiva, WUX5000 donosi i najsavremeniju tehnologiju samog projektora kako bi pružila izvanredan optički kvalitet. LCOS paneli u kombinaciji sa WUXGA rezolucijom obezbeđuju neprekidne slike bez efekata „duginih boja“ ili „mreže“. Osim toga, jedinstveni Aspectual Illumination System (AISYS) kompanije Canon – napredna optička tehnologija koja poboljšava performanse LCOS panela – pruža istovremeno i visok nivo osvetljenosti i kontrasta, dok Canon tehnologija poklapanja boja reprodukuje slike koje su u velikoj meri slične slikama na profesionalno kalibrisanom sRGB monitoru.\nCanon XEED WUX5000 kombinuje visoke performanse sa različitim mogućnostima upotrebe, nudeći motorizovano pomeranje objektiva koje omogućava repozicioniranje displeja uz pomoć kontrolnog panela projektora ili daljinskog upravljača. Slike se mogu podešavati do opsega od 0,5 piksela, vertikalno i horizontalno, što je od presudnog značaja kod instalacija sa više projektora gde se slike preklapaju – kod 3D sistema za preklapanje i mešanje slika, na primer. To takođe znači da jedna osoba može lako da instalira projektor i uradi konačna podešavanja sa zemlje pomoću daljinskog upravljača.\nObezbeđujući maksimalnu razvnovrsnost, WUX5000 donosi mogućnost projektovanja od 360 stepeni, tako da se slike mogu projektovati na pod ili plafon. To ovaj uređaj čini posebno pogodnim za instalacije po narudžbini u muzejima, pozorištima ili velikim centrima sa mnogo posetilaca.\n„Canon je iskoristio svoju dugu istoriju stručnosti u razvoju objektiva kako bi proširio svoj asortiman sofisticiranih XEED projektora. Kao rezultat, WUX5000 nudi odličan kvalitet slike, karakterističan za uređaje kompanije Canon, pravu jasnoću boja i instalacione karakteristike koje nisu inače dostupne u ovom cenovnom rangu. To je jedinstven proizvod na tržištu, zasnovan na uspehu WUX4000 kako bi se ispunili zahtevi integrisanja sistema koji traže dodatnu osvetljenost, izvanredan optički kvalitet i reprodukciju živih boja“ rekao je Džulijan Rutland, direktor za proizvode i rešenja vizuelnih komunikacija, Canon Evropa.\nCanon XEED WUX5000 dostupan je širom Evrope od početka 2012. godine. „Medicinska“ verzija (sa režimom slike za DICOM postavke) će biti dostupna kasnije tokom godine.\nCanon XEED projektor visokih performansi – XEED WUX5000 was last modified: January 23rd, 2012 by Redakcija\nCanonCanon XEEDprojektorXEED WUX5000


Domaći privrednici daju predloge za "dan posle korone": Smanjiti poreze i prolongirati pdv | Kamatica\nPočetna > analiza > Domaći privrednici daju predloge za "dan posle korone": Smanjiti poreze i prolongirati pdv\nDomaći privrednici daju predloge za "dan posle korone": Smanjiti poreze i prolongirati pdv\nTekst objavljen: 23.03.2020 10:55\nSrpski privrednici su svesni težine aktuelne situacije i krize koja nas tek očekuje, i zato svi do jednog ističu da je apsolutni prioritet sačuvati živote, ali naglašavaju da se mora razmišljati i o "danu posle" i kako da se prebrode trenutni problemi\nTurizam, transport i logistika su trenutno najugroženiji sektori i mnoge kompanije već znaju da će im martovska dobit biti desetkovana, a ozbiljno se plaše i za poslovanje u narednim mesecima. Zato je većina poslovnih asocijacija već izašla sa predlozima i zahtevima državi za mere podrške, kako bi opstali u predstojećem kriznom periodu zbog širenja korona virusa u Srbiji.\nGlavne mere odnose se na smanjenje ili oslobađanje od poreza i doprinosa, a predlažu se i određene beskamatne pozajmice ili jeftiniji krediti za privredu. Takođe, privrednici smatraju da bi im u trenutnoj situaciji značilo i odlaganje plaćanja PDV-a ili poreza na dobit i pozdravljaju moratorijum na otplatu kredita i odluku koju je nedavno donela NBS.\nPredstavnici 12 bilateralnih privrednih komora u Srbiji uputili su zajedničku inicijativu Ministarstvu finansija za sprovođenje dodatnih mera podrške malim i srednjim preduzećima u zemlji, koja se suočavaju sa padom ili potpunim obustavljanjem aktivnosti zbog širenja korona virusa.\nHotelijeri bez posla, očekuju subvencije države\nPredsednik Privredne komore Srbije Marko Čadež u razgovoru sa predstavnicima hotelijera, ocenio je da je hotelijerstvo prvo na udaru zbog velikog broja otkazivanja rezervacija. Najavio je da će biti razmotrene određene mere, poput pauze u otplati rata kredita, što je Vlada i usvojila, i eventualno smanjenje određenih poreskih obaveza.\nTomislav Momirović iz Udruženja hotelijera i restoratera Srbije HORES, inače prvi čovek Mone, kaže za "Blic Biznis" da su hotelijeri izašli sa dva nivoa mera. Prvi se tiče podrške za likvidnost, a drugi mera za oporavak.\n"Činjenica je da naš posao u ovom trenutku ne postoji, mnogi mali hoteli su već zatvoreni, a mi veći se trudimo da zadržimo zaposlene, ali je pitanje koliko će to još trajati, s obzirom na to da prihoda nema. Naš predlog je da država finansijski pomogne hotelijerima kako bismo zadržali radna mesta, možda određenim subvencijama, a da se mi obavežemo da neće biti otpuštanja", ističe Momirović.\nOn navodi da bi mere za oporavak trebalo da se odnose na privremeno odlaganje otplate kredita, što je privreda i dobila, i smanjenje poreza i doprinosa. Dodaje da mu je drago što u Vladi Srbije postoji razumevanje za probleme hotelijera i da je određenih razgovora već bilo, ali da je u međuvremenu uvedeno vanredno stanje, a situacija se komplikuje i postoje novi prioriteti.\nTurističke agencije traže vaučere i beskamatne kredite\nNacionalna asocijacija turističkih agencija Srbije JUTA tražila je od resornih državnih institucija direktnu pomoć i uvođenje tri mere kojima bi zaštitila između 5.000 i 7.000 zaposlenih, kao i na hiljade građana koji su uplatili aranžmane.\nJUTA je od Vlade u pismu tražila uvođenje vrednosnih vaučera kojima bi uplaćene aranžmane biti moguće odložiti, zatim beskamatne pozajmica, kao i oslobađanje poreza i doprinosa na zaposlene i sve to u periodu dok traje kriza.\nPoslodavci: oslobađanje poreza i doprinosa, preraspodela budžeta\nI poslodavci imaju slične zahteve, pa je tako Nebojša Atanacković iz Unije poslodavaca Srbije rekao posle sednice Socijalno-ekonomskog saveta u utorak da bi privrednici smanjivanjem obaveza kojima su opterećeni, odnosno oslobađanjem plaćanja poreza i doprinosa, bili u situaciji da višak sredstava isplate kao čistu platu.\n“Mi smo na SES-u izašli sa zahtevom da se ne dozvoli da vlada ima različite odnose prema različitim subjektima u privredi, odnosno da se mere podrške u trenutnoj vanrednoj situaciji odnose podjednako na sve. Zatraženo je i da se privreda oslobodi nekih obaveza, plaćanja PDV-a ili poreza na dobit, što za sada nije uvaženo”, istakao je Atanacković.\nOn je naveo primere nekih zemalja, gde su države iz budžeta ili rezervi izdvojile sredstva, i predložio da se i kod nas preraspodeli budžet i da se odustane od nekih investicija, jer "s jedne strane, budžeti ne mogu da ostanu bez prihoda, ali s druge strane pravljenje budžeta iziskuje veću privrednu aktivnost".\nPredlaže se i uspostavljanje fonda za finansijsku podršku gradovima i opštinama najviše pogođenim epidemijom. Takođe, predlaže se i blagovremena priprema javnih radova, kao načina za radno angažovanje ranjivih grupa i podsticanje lokalnog razvoja po završetku epidemije.\nporezi PDV mere za očuvanje privrede ekonomija vanredno stanje korona virus privrednici privreda


Dodeljeno priznanje "Kapetan Miša Anastasijević" direktorki SOS Dečija sela Srbija – Vesni Mraković-Jokanović | SOS Dečija sela Srbija\nDodeljeno priznanje „Kapetan Miša Anastasijević“ direktorki SOS Dečija sela Srbija – Vesni Mraković-Jokanović\nU Multimedijalnom centru Kvart dodeljene su nagrade “Kapetan Miša Anastasijević” najistaknutijim kompanijama, malim i srednjim preduzećima, brendovima, organizacijama i ustanovama, stvaraocima i pojedincima, za izuzetne rezultate u poslovanju, stvaralaštvu i društvenoj odgovornosti na teritoriji Raškog i Moravičkog okruga.\nNosioci projekta su “ Media Invent” i novosadski i beogradski univerzitet, a stručnu pomoć u njegovoj realizaciji dali su Privredna komora grada Kraljeva i lokalna samouprava. Dobitnici nagrada birani su na osnovu kriterijuma kao što su: poslovnost, tržišna pozicija, kooperativnost, odnosi sa javnošću, moralne i etičke vrednosti, socijalna politika i zapošljavanje. Privredne komore su predložile, druge institucije su pratile i ocenjivale, a “Media Invent” je izabrala. Na otvaranju programa, predstavnicima sveštenstva, dobitnicima nagrada, istaknutim ličnostima, predstavnicima grada i brojnim gostima obratio se član Udruženje književnika Srbije, nekadašnji dobitnik nagrade “ Miša Anastasijevic”, književnik Pero Zubac. Prema njegovim rečima privredni doprinos zadužbinara Miše Anastasijevića jeste najčuveniji, ali ne i najveći.\nPlakete i zlatnici sa likom kapetana Miše dodeljeni su za 21 privredni i društveni subjekat, koje pokriva Regionalna privredna komora Kraljevo, a koji se ističu u preduzetništvu i stvaralaštvu.\nNagradu za humanost i profesionalizam u radu sa decom, kao ugledna javna radnica, delatnica i humanista sa prepoznatljivom vizijom, misijom i hrabrošću dobila je nacionalna direktorka SOS Dečijih sela Srbija – gospodja Vesna Mraković-Jokanović.\nOna je tom prilikom iizjavila:\n„Velika je čast dobiti priznanje koje nosi ime dobrotvora Kapetan Miše Anastasijevića, a naročito kada je ono dodeljenjo za humanizam i profesionalnost u radu sa decom. Želim da istaknem da je ovo nagrada upućena i svim mojim kolegama, SOS majkama, tetama, edukatorima, stručnim i drugim radnicima iz SOS Dečijeg sela Kraljevo, Centara za podršku porodici ,,Putokaz” u Nišu i Obenovcu, našim mobilnim timovima i Sigurnim mestima za decu u Programima hitne podrške najugroženijoj deci posle poplava i izbeglicama u tranzitu kroz Srbiju. Bez njih, naša zajednička vizija i misija da pomognemo što većem broju dece i porodica, ne bi bila moguća. Takodje, želim da pozovem sve uspešne privrednike, kompanije, pojedince i organizacije koji su danas takodje nagradjeni, da ne zaborave da deo svog uspeha podele sa bližnjima u nevolji, da ulože u našu budućnost – našu decu i da se zahvalim onima koji to već čine. Verujem da ce žadužbinarstvo i dobročinstvo u Srbiji ponovo biti pravilo a ne redak izuzetak.”\nPriznanje-Plaketa i Zlatnik sa likom poznatog srpskog trgovca i dobrotvora Miše Anastasijevića iz 19.veka umetnički je rad Ljubiše Mančića, akademskog vajara iz Beograda.\nUručenje priznanja možete pogledati na linku ispod.


Za tri luksuzna vozila iskeširano 1,5 miliona KM - Istok\nZa tri luksuzna vozila iskeširano 1,5 miliona KM\n– Najskuplji automobil uvezen u Bosnu i Hercegovinu u prvih osam mjeseci ove godine je Ferrari F142, za kojeg je ponosni vlasnika iskeširao 489.457 KM, plus 83.260 KM dažbina.\nPored ovog vozila, koje je koštalo više od pola miliona KM, u BiH su tokom ove godine uvezena još dva automobila skuplja od 400.000, a među njima su Lamborghini Urus 636, vrijedan 426.664 KM, za koji je izdvojeno još 72.581 KM dažbina.\n“Za osam mjeseci ove godine uvezen je i Lamborghini Urus koji je vlasnika koštao 425.993,02 KM, plus dažbine 72.452,81 KM”, kazali su iz UIO BiH za “Nezavisne novine”\nOsim tri vozila, čija ukupna vrijednost dostiže više od milion i po KM, u BiH je uvezeno još nekoliko luksuznih autobomila koji su vlasnike koštali po više od 400.000 KM, a među njima su Lamborghini Urus 636 od 371.671,75 KM plus dažbine 63.315,10 KM, zatim Lamborghini Urus ZL301A 364.728,75 KM i 62.134.77 dažbina, Lamborghini Huracan 724 vrijedan 347.243,75 KM plus 59.056,94 KM dažbina.\nVlasnici dva Porschea 911 Turbo S morali su izdvojiti nešto više od 350.000 KM, pa je tako jedan plaćen 312.234,06 KM plus dažbine 53.103,25, a drugi 311.690,34 KM i za dažbine 53.010,82 KM.\nCifrom nešto manje od 350.000 KM plaćena su dva Mercedesa AMG G63, pa je tako jedan koštao 293.581,82 KM plus dažbine 49.924,21, dok je za drugi izdvojeno 292.736,90 KM plus dažbine 49.797,57 KM.\nUkupno gledano deset najskupljih automobila uvezenih u osam mjeseci plaćeno je više 4,2 miliona odnosno vozila su vrijedna više od 3,6 miliona, a za njih je dato više od 620.000 dažbina.\nPoređenja radi, najskuplji četvorotočkaš koji je uvezen u BiH u 2020. godini koštao je oko 622.000 KM. Riječ je o Ferrariju 488 Pista F142 vrijednosti 531.985 maraka, dok su uvozne dažbine iznosile 90.459 KM.\nIgor Gavran, ekonomski analitičar, kaže za “Nezavisni novine” da podatak da se više od milion i po KM odnosi na samo tri ekstremno luksuzna vozila pokazuje kako statistika često zavarava.\n“Jasno je da vozila takve vrijednosti kupuju rijetki ekstremno bogati pojedinci, koji ni u kom smislu ne odražavaju stanje privrede i društva u cjelini”, kazao je Gavran.\nDodao je da su neki od najvećih kupaca luksuznih i preskupih vozila institucije vlasti na svim nivoima, čiji vozni parkovi su, kako kaže, sramotno brojni i luksuzni.\nOdgovor Кomšiću i Džaferoviću danas je prenio ambasador Ruske Federacije u BiH Igor Кalabuhov, saopšteno je iz Predsjedništva BiH. - Rusija u potpunosti podržava suverenitet ... Read More\nPeticiju pod nazivom “Ne dajte im ćumura” potpisivali su građani pred kapijama rudnika u sastavu Kreke u Tuzli. FOTO: Nezavisne novine Veliki odziv je ... Read More\nNEWER POSTVeljoviću određeno zadržavanje u pritvoru do 72 sata\nOLDER POSTMatija Bećković: Blago Tebi i nama novi Mitropolite Crnogorsko primorski Joanikije II Mićoviću, mladi orliću doletio ispod planine Njegoš u gnijezdo velikih orlova ispod Orlovog krša.


Ambasador BiH u Republici Sloveniji Milorad Živković u nastupnoj posjeti kod predsjednika Državnog zbora Republike Slovenije Dejana Židana\nAmbasadora Bosne i Hercegovine u Republici Sloveniji Milorada Živkovića primio je 11. jula 2019. godine u nastupnu posjetu predsjednik Državnog zbora Republike Slovenije Dejan Židan.\nTom prilikom je konstatovano da su bilateralni odnosi prijateljskih država vrlo dobri, uz uvjerenje da će saradnja Bosne i Hercegovine i Republike Slovenije biti dodatno osnažena. Ambasador Živković se zahvalio na dosadašnjoj velikoj podršci Republike Slovenije Bosni i Hercegovini na putu prema Evropskoj uniji.\nPredsjednik Zbora Židan je istakao da Republika Slovenija snažno podržava Bosnu i Hercegovinu na njenom evropskom putu te da je snažan zagovornik proširenja Evropske unije na države Zapadnog Balkana.\nUzimajući u obzir činjenicu da parlamenti imaju važnu ulogu u procesu proširenja, sagovornici su istakli značaj daljeg jačanja parlamentarne saradnje između dvije države. Predsjednik Židan izvijestio je ambasadora Živkovića da je u Državnom zboru obnovljena grupa prijateljstva BiH - Slovenija na čelu sa zastupnikom Markom Koprivcom.\nNa sastanku su razmijenjena mišljenja i o aktuelnoj političkoj situaciji u BiH te problemu migracija s kojima se suočavaju zemlje regije.


JP Morgan izgubio dve milijarde dolara - Biznis i Finansije\nHome\tVestiBiznis & Finansije\tJP Morgan izgubio dve milijarde dolara\nJP Morgan izgubio dve milijarde dolara\nSve ovo podseća na 2008. – danas je najveća američka investicijska banka JP Morgan objavila gubitak od čak dve milijarde dolara, zbog trgovanjafinansijskim derivatima iz portfolija koji je služio za zaštitu od rizika koje banka preuzima sa sopstvenim novcem. U rizičnim poslovima učestvovali su njeni trgovci kojima su objavljeni samo nadimci, a jednog od njih zovu po negativcu iz Harija Potera.\nOdmah nakon objave gubitka, deonice JP Morgana pale su za 6 posto, a u banci za situaciju krive svoje trgovce koji su se upuštali u “loše investicije”, poput trgovca iz Londona kojeg su drugi igrači na tržištu nazivali imenom “Londonski kit” ili “Voldemor”.\nGeneralni direktor banke Džejmi Dimon u saopštenju je objasnio kako je banka ove godine odlučila krenuti u rizičnije poslove, a sve kako bi povećala svoju učinkovitost. Međutim, zabeležili su veliki gubitak.\nOvo je uticalo i na akcije drugih američkih banaka, uključujući “Sitigrup” i “Benk of Amerika”, koje su takođe oslabile.Akcije evropskih banaka takođe su pale nakon vesti da je “JP Morgan Čejs” zabeležio gubitak, u vreme kada se gomilaju strahovi od posledica koje bi po banke mogla da ima dužnička kriza u Grčkoj i Španiji.\nBankarski indeks evrozone STOKS Jurop 600 potonuo je za 1,7 odsto, a mnoge banke zabeležile su pad akcija od gotovo dva odsto, uključujući “Barkliz”, “Dojče banku”, “Santader” i “BNP Pariba”.\nNajveći gubitak evidentirala je banka “Kredi agrikol”, čije su akcije pale za 2,4 odsto, nakon što je kvartalni profit smanjen za 75 odsto zbog gubitka od 940 miliona evra na ime izloženosti prezaduženoj Grčkoj.


Međunarodni festival kobasice 8-10. februara u Novom Sadu - Novi Sad\nMeđunarodni festival kobasice 8-10. februara u Novom Sadu\n17:01:00 26.01.2019, Komentara: 0\nNovi Sad - Prvi međunarodni festival kobasice Dunavske regije biće održan od 8. do 10. februara u Master hali i na otvorenom prostoru Novosadskog sajma. Festival će okupiti timove iz podunavskih zemalja, pa će tako osim Srbije, učestvovati i predstavnici Mađarske, Rumunije, Slovačke.\nTokom tri dana Festivala biće organizovana prodaja suhomesnatih proizvoda, sireva, vina, ali i takmičenje građanstva (9. februara) i medija (8. februara) u pravljenju kobasica. Zainteresovane ekipe mogu da se prijave za takmičenje do 2. februara preko Fejsbuk stranice Udruženja Citadela, ili direktno putem telefona: 062/878 0 740.


Beta\t12.12.2018 11:02\nNa primedbe hrvatske šefice diplomatije da nespremnost Srbije da se suoči s pitanjima iz prošlosti otvara pitanje rešavanja svih drugih pitanja, ministar spoljnih poslova Srbije poručio da bi Hrvatskoj bi bolje bilo da se prvo suoči sa sopstvenom prošlošću\nMinistar spoljnih poslova Ivica Dačić izjavio je da bi 'Hrvatskoj bilo bolje da se prvo suoči sa sopstvenom prošlošću i da prestane da relativizuje geonocid nad Srbima, Jevrejima i Romima počinjen tokom Drugog svetskog rata u NDH, kao i da slavi progon Srba u 'Oluji'.\n- Nespremnost Srbije da se suoči s pitanjima iz prošlosti otvara pitanje rešavanja svih drugih pitanja koja su ili posledica raspada bivše države ili proističu iz domovinskog rata. Mi smo izrazili veliku zabrinutost da ti procesi ne mogu ići kako bi trebalo ako srpska strana ne bude u pravom smislu suočena sa svojom prošlošću, svojom ulogom u prošlosti i odricanjem od ideologije iz devedesetih godina.\nHrvatska je i ovog puta do poslednjeg trenutka "zatezala" i odbijala da da pristanak na otvaranje dva poglavlja Srbiji. "Žalili" su se na saradnju u oblasti ratnih zločina, prava hrvatske nacionalne manjine, ali i slobodu izražavanja u našoj zemlji. Poslednja izjava hrvatske šefice diplomatije, kao i stavovi koje su zauzeli na međuvladinoj konferenciji u Briselu, mogli bi da znači i najavu da će Zagreb zadržati čvrst stav prema Beogradu kada je reč o evropskim integracijama.


ENGLEZI PIŠU: Barselona ima NOVO pojačanje, nije u pitanju Kutinjo!\nHome/ Fudbal/ENGLEZI PIŠU: Barselona ima NOVO pojačanje, nije u pitanju Kutinjo!\nmozzartsport.com August 12, 2017\nNišta Filipe Kutinjo, ništa Usman Dembele, ni Injigo Martinez od koga se na kraju odustalo – prva Barselonina kupovina od istorijske prodaje Nejmara biće – Paulinjo!\nMada je još rano za donošenje bilo kakvih zaključaka, britanski Dejli Mejl lansirao je bombastičnu vest da je Barselona ipak iskeširala traženih 40.000.000 evra Guangdžouu Evergrandeu za brazilskog vezistu i da će transfer biti završen već u ponedeljak.\nTada se, zapravo, očekuje da Paulinjo doputuje u Barselonu, posle čega slede lekarski pregledi i potpisivanje ugovora. A navodno je dogovorena četvorogodišnja saradnja, do juna 2021. godine.\nKatalonski Mundo Deportivo, koji retko kada greši kada su informacije sa stadiona Kamp Nou u pitanju, je preko svojih izvora iz Barselone potvrdio da su pregovori s kineskim klubom u poodmakloj fazi i da bi mogli da budu završeni jako brzo. Možda čak i u narednih 48 sati.\nPaulinjo je poslednje tri godine proveo u kineskoj Superligi, gde je demonstrirao zavidan nivo igre, što ga je učinilo standardnim reprezentativcem Brazila, ali i uvrstilo jako visoko na Barseloninu listu želja. Toliko da Ernesto Valverde nije želeo da popusti sve dok transfer nije završen.\nDoduše, britanski portal javlja da Paulinjov dolazak nema apsolutno nikakve veze sa potencijalnim transferima Kutinja i Dembelea, te da klub i dalje vodi intenzivne pregovore sa Liverpulom i Dortmundom oko dva transfera koja bi u totalu mogla da izađu na preko 240.000.000 evra!\nNE MOŽE BOLJE: Morata dobiju ponudu koja se NE ODBIJA!\nDOLAZE U BEOGRAD: Belgijanci VODE Partizanovu zvezdu?!\nPROGOVORIO: Evo šta Stojković kaže o KIKSU koji je napravio!


ŠANSA DA OSVOJITE TONU KUKURUZA! LASTE "BIRAJU" DOMAĆINSTVO U SRBIJI: evo šta treba da uradite za bogatu nagradu - Lepa&Srećna\nAko ste „Domaćinstvo koje su laste izabrale“, čeka vas tona kukuruza!\nDruštvo za zaštitu i proučavanje ptica Srbije organizuje takmičenje „Domaćinstvo koje su laste izabrale“, pa će domaćinstvo sa najviše aktivnih gnezda seoskih lasta biti nagrađeno pobedničkim priznanjem i tonom kukuruza.\nSvi koji imaju barem jedno aktivno gnezdo seoskih lasta u svom domaćinstvu mogu do 15. juna 2020. godine da učestvuju u takmičenju koje se organizuje četvrtu godinu zaredom.\n„Ovim simboličnim takmičenjem želimo da pohvalimo mala seoska domaćinstva koja se poljoprivredom bave na tradicionalan način i zahvaljujući čijoj pažnji i ljubavi seoske laste i dalje opstaju na našim prostorima. Domaćinstvo sa najviše gnezda nagradićemo tonom kukuruza“, kaže izvršni direktor Društva za zaštitu i proučavanje ptica Srbije Milan Ružić.\nPrijavljivanje na takmičenje se vrši putem onlajn formulara na sajtu Društva ili pozivom na telefon kancelarije u Beogradu.\nLasta je mala ptica pevačica karakterističnog dugog i račvastog repa koja dostiže težinu od oko 20 grama. Svake godine prevaljuje hiljade kilometara od podsaharske Afrike gde zimuje do Srbije gde se gnezdi.\nU gnezda, koja pravi od blata, polaže u proseku pet jaja iz kojih se nakon 13 do 15 dana izležu mladunci.\nKonačni rezultati takmičenja biće objavljeni do 21. juna ove godine.\nPrema procenama, populacija seoskih lasta u Srbiji kreće se od 150.000 do 230.000 parova.\nSeoske laste žive u proseku četiri godine, navodi se na sajtu Udruženja i dodaje da su se nekada godišnja doba ili vremenske prilike određivale na osnovu prisustva i ponašanja seoskih lasta.\n„Danas na osnovu njihove brojnosti zaključujemo kako utičemo na prirodu. Usled moderne poljoprivrede i zamiranja stočarstva ova vrsta u Srbiji i Evropi nestaje. Seoskim lastama se dugoročno može pomoći ukoliko podržimo opstanak malih poljoprivrednika i očuvamo tradicionalan način bavljenja poljoprivredom“, poručuju iz ovog Udruženja.


OGLASILA SE POLICIJA O SINOĆNJEM UBISTVU | Hayat.ba\nOGLASILA SE POLICIJA O SINOĆNJEM UBISTVU\n– Izlaskom na mjesto događaja utvrđeno je, da je od zadobijenih povreda smrtno stradala osoba R.O., rođen 1998.godine u Sarajevu, gdje je i nastanjen. Smrt je konstatovana od strane ljekara Zavoda za hitnu medicinsku pomoć Kantona Sarajevo. Također, u navedenoj tuči jedna maloljetna osoba rođena 2001. godine je zadobila povrede, a ljekarska pomoć joj je ukazana u KCU u Sarajevu.\nZbog postojanja osnova sumnje da su učestvovali u tuči sa smrtnom posljedicom dvije maloljetne osobe rođene 2002. i 2003. godine su lišene slobode i predate u prostorije Jedinice za osiguranje objekta i zadržavanje osoba lišenih slobode MUP-a Kantona Sarajevo.\nUviđaj su obavili tužilac Kantonalnog tužilaštva Kantona Sarajevo, policijski službenici Uprave policije MUP-a Kantona Sarajevo i ovlašteni sudski vještak medicinske struke.\nNakon završene kriminalističke obrade, uhapšene osobe će uz izvještaj biti predate u nadležnost Kantonalnom tužilaštvu.\nS obzirom na to da su uhapšeni maloljetnici, zbog zaštite interesa djece i maloljetnika u krivičnom postupku, nismo u mogućnosti saopštiti više informacija”, saopćili su iz MUP-a.


LGBT azilanti – Kako dobiti azil kao LGBT osoba – Optimist magazin\nNemoralna, ali srećna - Goca Tržan\nLGBT azilanti – Kako dobiti azil kao LGBT osoba\nTokom poslednjih par meseci zapaženo je veliko interesovanje LGBT pojedinaca po pitanju mogućnosti dobijanja azila u zemljana zapadne Evrope, Amerike i Kanade. Pored očiglednih razloga koji mogu da dovedu do porasta interesovanje za azil kao sto su nizak stepen socio-ekonomske stabilnosti, visok stepen diskriminacije i nemogućnost LGBT pojedinca da živi slobodno i otvoreno; u javnosti su se takođe pojavili navodi da su pojedini „LGBT aktivisti“ zatražili azil što je otpočelo različite debate na forumima i socijalnim mrežama te se čini da je u stvari ovo glavni uzrok velikog interesovanja, jer objektivno posmatrano nema podataka o novijim a značajnim promena po pitanju tretmana i položaja LGBT osoba u našem društvu koje bi mogli da protumačimo kao razloge za povećano interesovanje.\nNekolicina LGBT aktivista, kako iz Srbije tako i iz regiona, trenutno uživa azil u zemljama zapadnog sveta koji im je dodeljen usled učestalih, a ozbiljnih pretnji po njihov život i bezbednost, nasilja i nemogućnosti da slobodno i normalno žive kao i usled ocene da njihove matične zemlje nisu mogle/želele da ih zaštite, ili ti da uklone izvore pretnje po njihov život i bezbednost. Kontekst u kome su živeli i radili pomenuti aktivisti je znatno drugačiji nego onaj u kome danas žive LGBT aktivisti i LGBT građani. No pre nego što analiziramo situaciju u Srbiji hajde da razmotrimo koji su to „tehnički“ uslovi koji bi vas kvalifikovali za azil.\nPre svega, pravo na azil u međunarodnom pravu podrazumeva pravo država da daju azil, pravo pojedinca da zatraži azil i pravo pojedinca da mu se odobri azil. Ovde je važno napomenuti da pojedinac uvek može da zatraži azil, ali da države nisu u obavezi da odobre azil bez obzira na to da li je zahtev za azil osnovan ili ne, osim u slučajevima kada se tražilac azila već nađe na teritoriji zemlje od koje traži azil i to samo ako će mu život biti ugrožen ili će trpeti progon ukoliko se vrati u matičnu zemlju. Baš iz ovog razloga zemlje regiona zatvaraju granice u trenucima velikog priliva azilanata sa bliskog istoka bez straha od, bar pravnih, posledica. Sa drug strane baš zato se azilanti odlučuje na vrlo riskantne rute, preskaču ograde i bodljikave žice, rizikuju svoj život, kako bi učinili sve da se nađu na teritoriji zemlje od koje bi zatražili azil.\nŠto se tiče „tehničkih“ uslova pojedincu mora da preti progon te da njegova država ne želi ili ne može da ga zaštiti. Ovde već postaje očigledno da LGBT građani Srbije ne mogu da zadovolje pomenute uslove, naime iako LGBT osobe trpe različite oblike diskriminacije dok su LGBT aktivisti cesto izloženi pretnjama i verbalnim napadima ništa od ovoga se ne može podvesti pod progon. Sa druge strane Republika Srbija pokazuje spremnost da reaguje u trenucima kada je građanima ugrožena bezbednost gde obezbeđuje policijsku pratnju kao sto je to slučaj sa organizatorima Parade ponosa neposredno pred održavanje same šetnje ili sa pojedinim novinarima koji su već godinama pod policijskom pratnjom, takođe apsolutno svaki skup LGBT građana, bilo to javni ili privatni (žurke), koji je organizovan u proteklih par godina uvek je bio preventivno obezbeđen od strane policije. Pored isključivo bezbednosnih postupaka, država je takođe preduzela i nekolicinu strateskih mera pa čak svedočimo i o poboljšanju političkog narativa gde neprimerene izjave zvaničnika postaju retkost. Verovatno najvažniji uslov jeste dokazivanje da država svesno, i to činjenjem ili nečinjenjem, doprinos ugrožavanju bezbednosti i progonu što svakako nije slučaj sa Srbijom. Ukoliko pogledamo izveštaja zapadnih zemalja jasno se uviđaj da se Srbija tretirao kao stabilna demokratija bez obzira na to koji mi lično stav imamo po ovom pitanju što u praksi znači da zemlje kod koji se najčešće aplicira za azil ne prepoznaju takav stepen ugroženosti pojedinaca ili grupa koji bi mogao da im obezbedi azil.\nJedini način kako bi danas građanin Srbije mogao da dobije azil zbog seksualne orjentacije kao ličnog svojstva zbog koga trpi progon jeste isključivo političkim putem koji nije utemeljena na činjenicama te koji bi mogla da ima dramatične negativne političke reperkusije. Stoga navodi o traženju azila od strane pojedinih aktivista predstavlja čisto ruganje svrsi azila kao i celokupnoj LGBT zajednici u Srbiji, od koje ironično traže da stane uz njih, jer ako neko uživa zaštitu u ovoj zemlji to su zasigurno i ponajviše aktivisti dok su prosečni LGBT građani ostavljeni na milost i nemilost trapavom sistemu.


Laković oduševljen uspesima srpskih klubova, mnogo očekuje od "večitih"! - Sportske.net\nLaković oduševljen uspesima srpskih klubova, mnogo očekuje od "večitih"!\nDirektor Nacionalnih federacija Evropske fudbalske unije UEFA Zoran Laković rekao je danas da veruje da će Crvena zvezda ove sezone pokazati više u Ligi šampiona i dodao da veruje u reprezentaciju Srbije.\nZvanično - Zvezda prodala vezistu, zarada pola miliona, obezbeđeni i procenti!Sjajna vest za navijače "večitih" stiže iz UEFA!Sjajna vest za navijače "večitih" stiže iz UEFA!Solskjer razgovarao sa Matićem, evo šta kaže o Partizanu!"Zvezda je mogla sa Englezima, možemo i mi!"\nZvezda se drugu godinu zaredom plasirala u Ligu šampiona, a ove godine rivali će joj biti Bajern iz Minhena, Totenhem i Olimpijakos.\n"Svaka grupa je teška. Mislim da je Crvena zvezda fenomenalnim igrama poslednje dve ili tri godine dokazala da joj je mesto među najboljim evropskim klubovima. Mislim da je sada trenutak u kome će Zvezda pokazati više nego prošle sezone. To su neka moja očekivanja bez obzira što moram da priznam da ni ova grupa nije laka, nadao sam se da će biti lakša", rekao je nekadašnji generalni sekretar FSS.\n"Ono što je ipak najvažnije, a o tome sam razgovarao i sa rukovodstvom Crvene zvezde, jeste da je sve ovo za klub jedno veliko iskustvo i da oni iz godine u godinu rastu kao tim. Crvena zvezda se vratila na veliku scenu, o Zvezdi se sada mnogo priča i to je najbitnije ne samo za Crvenu zvezdu nego i srpski fudbal", dodao je Laković.\nPartizan je sinoć izborio plasman u Ligu Evropa, a protivnici će mu biti Mančester junajted, AZ Alkmar i Astana.\nLaković je za sajt FSS govorio pre pobede Partizana u Moldeu, ali je naveo: "Mi se ubrzano penjemo na UEFA lestvici. Bila bi to velika stvar za srpski fudbal zbog koeficijenta UEFA i skoka na UEFA lestvici. Bilo bi dobro da Partizan prođe da i njih dočekamo na žrebu".\nFudbalska reprezentacija Srbije 7. septembra igra protiv Portugala u Beogradu.\n"Poželeo bih sreću novom selektoru Tumbakoviću, predsedniku FSS... Teška će biti utakmica, ali ja verujem u naš tim, imamo dobre igrače, iskusnog selektora i biću svim srcem uz njih", rekao je Laković.


Sutra protest u Crnoj Gori zbog smjene predsjednika Skupštine Alekse Bečića\nZastupnik Demokratske Crne Gore Vladimir Martinović kazao je da će sutra u Podgorici biti održan protest zbog smjene predsjednika Skupštine Crne Gore Alekse Bečića.\nPrema njegovim riječima, protest će početi u 18:00 sati, kod Hrama Hristovog vaskrsenja, a procjenjuje se da će na njemu učestvovati veliki broj građana.\nMartinović je kazao da je koalicija Crno na bijelo, koja tvori novu većinu s Demokratskom partijom socijalista (DPS), prekrojila volju građana, što je suprotno ustavu, izbornoj volji i svim demokratskim načelima.\n-Kao što smo najavili, sutra u 18:00 sati okupit ćemo se kod Hrama, gdje ćemo mirno i dostojanstveno izraziti naše demokratsko i Ustavom zagarantovano pravo da, zajedno s građanima, izrazimo nezadovoljstvo – rekao je Martinović.\nKazao je da građani osjećaju veliku nepravdu i veliko nezadovoljstvo zbog izdaje koja je zapečaćena smjenom Bečića.\nMartinović je naglasio da se protesti neće zaustaviti sutra jer u toj stranci očekuju da zajedno s građanima spriječe “izdaju njihovog povjerenja – prenosi RT Crne Gore.


Tegola Cambridge Xpress® - Kupujemprodajem\nMogućnost besplatne isporuke za veće poručene količine – ukoliko ste u prilici da lično preuzmete tegolu Cambridge Xpress, dobijate poklon bon sa 5% popusta na planiranu kupovinu. Karakteristike pravougaone laminantne šindre Cambridge Xpress® Laminantna tegola je oduvek slovila za sinonim idealne krovne pokrivke, kada je u pitanju bitumenska šindra. Predstavlja odlično rešenje za izgradnju, kao i renovacione projekte. Cambridge Xpress® je najzastupljenija šindra u Evropi – spoj Evropskog kvaliteta i Kanadskog poznavanja tegole.\nVeća površina laminantne šindre doprinosi efikasnosti – pokrivajući Vaš krov za znatno kraći period vremena. Prosečna laminantna šindra u dimenzijama iznosi 1000 x 336mm, dok Cambridge Xpress® prevazilazi konkurenciju sa dimenzijama od 1038 x 349mm.\nLaminantna šindra ima jedinstven izgled i osećaj, koji je prilagodljiv svakom domu. Teška osnova od staklenih vlakana sa specijalnim bitumenskim sastavom, krovu pružaju trajnu zaštitu, tehnikom laminacije iz dva sloja. Sadrži posebnu traku za označavanje područja pričvršćenja sa ekserima.\nVaše prednosti sa Cambridge Xpress® šindrom:\nEkonomičnija kod malih nagiba\nPrirodno obojene granule i jedinstven oblik laminantne šindre čini je idealnom pokrivkom koja omogućuje elegantan izgled Vašoj kući, stabilan i stilski krov kakav ste oduvek želeli!\nZahvaljujući granulama, postiže se vodootporna zaštita bitumenske krovne šindre, koja je u skladu sa estetikom. Poseban premaz u završnom procesu garantuje sprečavanje i pojavu bleđenja prirodno iznijansiranih boja.\nBroj Pregleda Oglasa:58\nReferentni ID oglasa:#11823


Sahranjen legendarni košarkaški trener Dušan Ivković - SPORTSKI ŽURNAL\n21 septembar, 2021 4\nIvković je sahranjen u porodičnoj grobnici na Novom groblju u Beogradu\nPoslednjem ispraćaju, pored članova porodice, prisustvovale su brojne ličnosti iz sveta košarke i drugih sportova.\nKovčeg sa telom legendarnog trenera nosili su Željko Obradović i članovi velike jugoslovenske reprezentacije, Vlade Divac, Dino Rađa, Žarko Paspalj, Jurij Zdovc i Predrag Danilović.\nIvković je sahranjen u porodičnoj grobnici na Novom groblju u Beogradu.\nTrofejni trener preminuo je 16. septembra u 78. godini usled problema sa vodom u plućima i herpesom.\nBrendvajn potpisao kratkoročni ugovor sa Makabijem\nnemam pojma · 21 septembar, 2021 14:29\nалекса · 21 septembar, 2021 16:52\nnemam pojma · 22 septembar, 2021 21:25\nnemam pojma · 22 septembar, 2021 21:33


Za lokalne izbore registrovano više od tri miliona i 280.000 birača – Klik Jajce\nČetiri osobe lišene slobode zbog krijumčarenja ljudi\nObilježena 15. godišnjica Oružanih snaga BiH\nKoronavirus u BiH: U RS 335 novozaraženih osoba i 20 preminulih\nDržavljani Turske pokušali ući u BiH sa falsificiranim PCR testovima na COVID-19\nMandić: Opraštam svima uvrede, građani kaznili huškače\nNa biračkom spisku nalazi za lokalne izbore nalazi se više od tri miliona i 280.000 birača. Centralna izborna komisija (CIK) je danas imala sastanak i sa glavnom državnom tužiteljicom, predstavnicima OSCE-a, Delegacije EU i Ambasade SAD-a.\nKako su saopćili iz CIK-a, osim navdenih, sastanku su prisustvovali i predstavnici entitetskih, kantonalnih, okružnih tužilaštava i Tužilaštva Brčko distrikta.\n. Potrebna je brza uzajamna razmjena informacija u cilju efikasne provedbe istražnih radnji. U cilju realizacije ovoga zaključka, institucije će imenovati kontakt osobe radi omogućavanja direktnog i brzog kontakta.\nObjava Za lokalne izbore registrovano više od tri miliona i 280.000 birača pojavila se prvi puta na Jajce Online.\nRelated Topics:biračafeaturedizboreJajce Onlinelokalnemilionaregistrovanotriviše\nFudbaler čiji je mentor Haris Medunjanin dobio prvi poziv u seniorsku reprezentaciju


Tag / Aneksija Krima / Vesti online\nRusi odlučni: "Ne menjamo Krim za ukidanje sankcija"!\n"Predlog da Krim `zamenimo` za ukidanje sankcija, koji su izneli američki kongresmeni, je neka vrsta klasike, koja pokazuje odnos američke vladajuće klase prema preostalom svetu", istakao je Franc...\nUkajinci zakonom zabranili ruske filmove\nUkrajinski predsednik Petro Porošenko potpisao je zakon kojim se zabranjuju svi filmovi snimljeni u Rusiji posle 2014. godine, pošto se Krim vratio u okrilje otadžbine.\nErdogan: Turska nikada neće da prizna aneksiju Krima\nTurski predsednik Redžep Tajip Erdogan ponovo se obrušio na Rusiju. Ovaj put, tema je bila Ukrajina, odnosno pripajanje Krima ovoj zemlji.\n08:51 >> 09:07\nCrnogorci sve "po evropski" - nove sankcije Rusiji\nVlada Crne Gore usvojila je Odluku o uvođenju međunarodnih restriktivnih mera utvrđenih odlukama Saveta EU, kojom je zabranila uvoz i izvoz sa Krima i Sevastopolja, koja se primjenjuje do 23. juna...\nBaltičke zemlje u strahu: Šta ako se Zapad okrene Rusiji?\nTanjug 96 komentara\nPorošenko rešen da vrati Krim, izrada strategije pri kraju\nPredsednik Ukrajine Petro Porošenko izjavio je u Kijevu da će u najskorije vreme biti predstavljena strategija za povratak Krima, prenosi UNIAN.net.\nEU bacila Kijev na milost Rusiji\nNemačka kancelarka Angela Merkel stavila je tačku na očekivanja režima u Kijevu koji je zarad nerealnog očekivanja o članstvu u EU sproveo smenu režima na Majdanu, izgubio Krim i raspalio...\nSve gore između Rusije i Ukrajine: Suspendovana vojna saradnja\nUkrajinski parlament Rada suspendovao je vojnu saradnju sa Rusijom, što je znak pogoršnja odnosa dva nekadašnja bliska partnera koji je dugo očekivan.


Stagniranje u evropskim reformama\nZastave Kosova i EU, ilustrativna fotografija\nNa Kosovu smatraju da Izveštaj o napretku Evropske komisije predstavlja realnu situaciju o Kosovu.\nVlada Kosova u ostavci još uvek se nije oglasila o izveštaju, dok predstavnici opozicionih partija ocenjuju ovaj izveštaj negativnim za Kosovo.\nOni navode da izveštaj potvrđuje, kako kažu, zanemarivanje kosovskih institucija u ispunjavanju neophodnih uslova za integraciju u EU.\nGeneralni sekretar Alijanse za budućnost Kosova Burim Ramadani izjavio je da i ove godine izveštaj ukazuje na postignut progres u ostvarivanju zakonodavstva i potrebnih mehanizama koji bi pomogli Kosovu ka EU, ali, sa druge strane, izveštaj takođe ukazuje na konstantnu stagnaciju.\n“Drugi deo koji je u vezi kriterijuma koje Kosovo treba da ispuni na putu ka evroatlanskim integracijama i dalje ostaje zabrinjavajući kao i neispunjenje obaveza koje Kosovo treba da uradi. Postoji konstantna stagnacija i u oblasti vladavine – odnosno potrebe za dobrom vladavinom, u oblastima borbe protiv organizovanog krimnala i korupcije i ostale negative pojave koje su prisutne”, kazao je Ramadani.\nIzveštaj EU o jugoistočnoj Evropi\nI potpresednik Alijanse novo Kosovo, Ibrahim Makolli, naglašava da je izveštaj ove godine govori o nedostatku volje odgovarajućih institucija na Kosovu koje bi radile na uklanjanju kritika koje su proizašle u izveštaju od prošle godine.\nSva zapažanja koja proizilaze iz ovog izveštaja predstavljaju zastoj zvanične Prištine u odnosu na ostale zemlje u regionu.\n“Ovaj izveštaj treba da posluži političkoj klasi da stvori mehanizme i poduzme mere, ne samo da ukloni prouzrokovane nedostatke, već i da osigura napredak u procesima u zemlji”, kazao je Makolli.\nI analitičar Ramuš Tahiri navodi da Vlada Kosova i Kosovo uopšte nije postiglo dovoljno napretka od prošle godine, iako se na Kosovu nalaze međunarodne institucije, kao što je EULEX koji radi na vladavini zakona i prava.\n“Nije dobro za Kosovo što zaostaje u odnosu na druge zemlje u borbi protiv korupcije, i što nije prisutna prava vladavina zakona. Takođe ima problema sa javnom administracijom koja bi trebala da bude u služvi građana, loši su kapaciteti u pravosuđu, dok borbe protiv korupcije i organizovanog kriminala nema. Pred licem pravde se ne pojavljuju ljudi koji bi bili dokaz da je Kosovo odlučno da ima vladavinu zakona u svim oblastima i na celoj teritoriji Kosova”, navodi Tahiri.


Društveni pregled za 24. jun 2021. - Klasna solidarnost\nDruštveni pregled za 24. jun 2021.\nRadnici Pošte protestovali su ispred glavnog poštanskog centra u Zemunu zahtevajući poboljašanje materijalnog i socijalnog položaja svih poštanskih radnika. Sindikat traži hitnu isplatu solidarne pomoći za sve radnike koji imaju platu manju od 50 000 dinara, ali i povećanje plata od 30 posto. Zarade radnika pošte su ispod republičkog proseka, a veliki broj radnika nema ugovore na stalno iako su zaposleni već dugi niz godina.\nNovim zakonom o sezonskom radu država omogućava gazdama da izrabljuju radnike koji neće imati nikakvu zaštitu i prava. Do sada se to zvalo rad na crno a sada ce biti legalno i drzava ce od toga ubirati porez. Ovaj kriminalni zakon dozvoljava rad po 12 sati dnevno, sklapanje usmenog ugovora sa fizičkim licem kao gazdom, nepostojanje radnih prava, kao i bolovanja, trudničkog, porodiljskog, slobodnih dana, godišnjeg odmora, sindikalnog organizovanja itd.\nKompanija Ziđin, većinski vlasnik RTB „Bor”, u nacrtu novog Kolektivnog ugovora smanjuje plate za 20 000 do 30 000 dinara i uvodi „nagrade” sa ciljem da uštedi milione preko leđa radnika. Sindikati floskulu rukovodstva da „žele da odvoje rad od nerada” vide kao „diskriminaciju i mobing nad starijim radnicima” koji nisu prestajali sa proizvodnjom ni u vreme sankcija, ratova i bombardovanja, a sada se teraju u prevremenu penziju.\nU Esebeku u Nemačkoj poginuo je radnik iz Sjenice prilikom pada dizalice na kuću u izgradnji. Drugi radnik, iz Tutina, je teško povređen i bori se za život. Građevinske firme u Nemačkoj uvoze jeftinu radnu snagu sa naših prostora, tretirajući živote ljudi kao potrošnu robu.\nEkonomske posledice pandemije mogle bi trajati godinama, uz rast siromaštva i sve veći jaz između bogatih i siromašnih. Najveće gubitke ove godine pretrpele su Latinska Amerika, Evropa i Centralna Azija, a oporavak će biti neravnomeran zbog nejednake dostupnosti vakcina. Zbog veće nezaposlenosti, uslovi rada se pogoršavaju za sve, a pre svega za žene. Dve milijarde ljudi u svetu koji nisu stalno zaposleni ostaju bez socijalne zaštite i oterani su u sve veće siromaštvo.\nSindikalna potrošačka korpa za četvoročlanu porodicu za mesec maj u Bosni i Hercegovini iznosi 2064 KM, a prosečna plata je 996 KM i ne pokriva ni pola potrošačke korpe. Može delovati da dva zaposlena roditelja mogu da sastave kraj sa krajem, ali velika većina ljudi zapravo zarađuje manje od proseka, a ogroman broj je na minimalcu.\nRumunski sindikat IT radnika i radnica (“Sindicatul IT Timisoara”) ima preko pet hiljada članova, zastupa radnike u jedanaest kompanija i u svakoj ima potpisan kolektivni ugovor. Multinacionalne IT kompanije rasprostranjene su u istočnoj Evropi, gde nalaze stručnjake za daleko manje para nego što bi u zapadnim zemljama i tako sebi obezbeđuju neverovatne profite. Iako su bolje plaćeni od svojih sunarodnika, radnici u IT sektoru lako mogu biti ucenjeni istim pretnjama, kao što je npr. da će kompanija preseliti sedište u drugu zemlju. Samo udruživanjem i borbenim sindikalnim delovanjem radnici i radnice mogu poboljšati svoj položaj.\nU publikaciji „Nezaposlenost i socijalna isključenost mladih u Hrvatskoj” nalaze se razultati ankete koja istražuje nedostatak zaposlenja kao važnog izvora osećaja sopstvene vrednosti koja utiče na sudelovanje u društvu.\nOko 2,1 miliona ljudi rođenih u Srbiji živi i radi u inostranstvu i čeka inostranu penziju. Zbog nemogućnosti da prežive, nađu i zadrže posao u zemlji porekla ljudi se kontinuirano masovno iseljavaju iz nje. Ljudski rad je glavni izvozni artikal Srbije, što samo govori u prilog tome koliko nam dobro ide. Čak 14% ovde rođenih je otišlo da radi u inostranstvo.\nIspred kineske fabrike za preradu (reciklažu) plastike “Feitiansuye” u Perlezu održan je masovni protest zbog njenog ponovnog otvoranja, uprkos tome što je Inspekcija za zaštitu životne sredine naložila obustavu rada u tom pogonu. Građani traže da se fabrika zatvori dok se na odžake ne postave filteri, a zagađena voda prestane da se ispušta u kanal. Ljudi koji žive pored Tise žale se na smrad, voda i zemljište su zagađeni i zdravlje ljudi je ugroženo, ali i specijalni rezervat prirode Carska bara, dom mnogih biljnih i životinjskih vrsta.


Nevena: mediji priželjkuju nerede - Blitz RS - Vesti\nNEVENA ĐURIĆ O PISANJU OPOZICIONIH MEDIJA: Nedvosmislen znak da priželjkuju incidente u Srbiji (FOTO)\n– Jasna je poruka medijskog gazde i tajkuna iz Multikom stranke koji je glavni i odgovorni kreator ovakvih natpisa. Ovakve poruke su nedvosmislen znak da priželjkuju incidente u Srbiji, da građanima nude politiku ulice i atmosferu haosa i nasilja u kojoj se jedino snalaze i funkcionišu. Ono što su Đilas i članovi Multikom stranke već više puta najavljivali i što očekuju kad god ovakve događaje organizuju jeste prolivanje krvi. Tuđe živote nude građanima Srbije i najsrećniji bi bili da padne srpska krv.\nPlan i program nemaju, i nemaju šta ga ponude građanima, kao što ni rezultate nemaju. Kako će pred građane sa pričom o ruini kakva je Srbija bila dok su je tajkunčine pustošile, a po čijoj direktivi „ekolozi“, bahati i neodgovorni, danas ljudima remete normalan život i pravo na kretanje. Važno je da ljudi znaju da je notorna laž sve u obećanjima i porukama koje se čuju na „ekološkim“ skupovima jer dolaze od strane onih koji su taj isti Tio Rinto doveli u Srbiju, a danas protiv njega protestuju, i u svakom trenutku su spremni da izazovu sukobe.\nScene nasilja koje tajkuni prizivaju nisu, neće i ne smeju biti slika Srbije.\nFoto: Printskrin Tekst potpisa


Premijer FBiH nema vremena za sastanak: Penzioneri najavljuju proteste - zenicainfo.ba\nNaslovnica Aktuelno Premijer FBiH nema vremena za sastanak: Penzioneri najavljuju proteste\nPremijer FBiH nema vremena za sastanak: Penzioneri najavljuju proteste\nFederalna Vlada je dala saglasnost za usklađivanje vrijednosti općeg boda za 2021. godinu, u procentu od 3,1 posto. Ova informacija izazvala je zabunu kod penzionera koji su pomislili da je riječ o dugo očekivanom povećanju.\n„Mislili su da se odnosi na kompletnu penzionersku populaciju, da će doći do povećanja penzija, međutim, od toga nema ništa. Znači povećanje boda sa 14,3 na 15,61 ide samo za nove penzionere koji se sada penzionišu“, kaže Mustafa Trakić, predsjednik Saveza Udruženja penzionera ZDK.\nOno što brine čelne ljude Saveza jeste da su obavješteni da sastanak sa federalnim premijerom, na kojem se trebalo razgovarati upravo o ovoj tematici, neće biti održan, jer kako im je saopšteno iz kabineta, ni premijer ni njegovi pomoćnici nemaju slobodan termin.\n„Mi moramo obavezno izvršiti pritisak na federalnu Vladu da obavezno nađe termin i održi sastanak sa predstavnicima Saveza Udruženja penzionera F BiH. Na tom sastanku mi ćemo tražiti da mora doći do povećanja penzija“, dodao je Trakić.\nTrakić napominje da kada spominje pritisak misli i na mogućnost organizovanja protesta u svim gradovima.\n„Mi smo razmišljali o organizovanju protesta i čak imamo razrađen scenarij koji podrazumjeva da veći dio penzionera protestvuje u Sarajevu, a ostali po drugim gradovima“, kaže Mustafa Trakić.\nUkoliko sastanak sa federalnim premijerom i njegovim pomoćnicima ne bude održan do kraja maja, poručuju iz Saveza udruženja penzionera ZDK, neće im ništa drugo preostati nego da organizuju proteste. (R.Š.)\nPrethodni članakGodišnjica smrti Husejina Smajlovića\nNaredni članakU BiH još 132 pozitivno na koronu, 12 osoba umrlo


Slovenija u budžetskom suficitu nakon 11 godina – Pozitiv\nSlovenački budžet lani je ostvario suficit od 537 miliona eura, odnosno 1,2 odsto bruto domaćeg proizvoda /BDP/, što je prvi put nakon 2008. godine i izbijanja globalne ekonomske krize.\nVisok suficit ostvaren je, zahvaljujući dividendi Nove ljubljanske banke /NLB/ od 270 miliona eura, koja je u budžet uplaćena nakon što je ispunjen uslov Evropske komisije o prodaji većinskog udjela u najvećoj državnoj banci.\nRiječ je i o 200 miliona eura zadržanih evropskih sredstava koja su Sloveniji pripadala prema ranijoj srednjoročnoj perspektivi EU.\nBez tih dodatnih prihoda suficit bi iznosio oko 60 miliona eura, kako je i planirala Vlada Slovenije, rekli su predstavnici Direktorata za budžet na konferenciji za novinare u Ljubljani.\nParlament će u februaru odlučivati o rebalansu prošlogodišnjeg budžeta.